Minuri/sinhala-corpus-wikipedia huggingface dataset:
com/broad/tv/drama/seonduk/
}}ක්වීන් සොන්දොක් () යනු 2009 වර්ෂයේ විකාශය වූ දකුණු කොරියානු ඓතිහාසික නාට්‍යයකි
එය විකාශනය කරන ලද්දේ මුන්හ්වා විකාශන සංස්ථාව (MBC) විසින් සිය 48 වන සංවත්සරය සැමරීමට සමගාමීව ය
මෙහි චරිත නිරූපණය ලී යො-වොන්, ගෝ හ්යුන්-ජුං, උම් තේ-වූං, පාක් යේ-ජින්, කිම් නම්-ගිල් සහ යූ ස්‍යුං-හෝ  විසින් සිදු කරන ලදී
මෙම නාට්‍යය මගින් සිල්ලාහි සොන්දොක් රැජිනගේ ජීවිතකථාව නිරූපණය වේ
එය දකුණු කොරියාවේ MBC නාළිකාව මගින් එරට 2009 මැයි 25 දින සිට දෙසැම්බර් 22 දක්වා සදුදා සහ අගහරුවාදා දිනවල එරට වේලාවෙන් 21
55ට කථාංග 62ක් පුරාවට විකාශනය කරන ලදී
ප්‍රේක්ෂක ඇගයීම් අතින් ගත් විට මෙම නාට්‍යය එය විකාශය වූ කාලය තුළ එරට රූපවාහිනී වාර්තාවල මුල් තැන හිමි කරගත්තේ 44.7ක ප්‍රතිශතයක් හිමිකරගනිමිනි
එය 2009 MBC නාට්‍ය සම්මාන උළලේදී මහත් ඇගයුමට පාත්‍ර විය
එහිදී රංගන ශිල්පිනී ගෝ හ්යුන්-ජුං හොදම රංගනයට හිමි ත්‍යාගය දිනාගත් අතර විශ්ව සම්භාවනාවට පාත්‍ර වූවා ය
කථාපුවත
දියොක්මාන් කුමරිය උපත ලැබූයේ චුංමියුන් කුමරියගේ නිවුන් සොහොයුරිය ලෙස සිල්ලා රාජකීය පවුලට දාව ය
නමුත් අනාගතවාක්‍යයක් හේතුවෙන් ඇයව ළදරුවියේදීම පවුලෙන් වෙන්කරනු ලබයි
තක්ලමකාන් කාන්තාරයේ සිය ළමාවිය කටුක ලෙස ගෙවූ දියොක්මාන් සිල්ලා දේශයට පැමිණෙයි
එහිදී පිරිමියකු ලෙස වෙස්ගන්නා ඇය නංදෝ සෙබලකු ලෙස පුහුණු වෙයි
එහිදී ඇය සිල්ලා දේශ‍යේ පාලනය සියතට ගැනීමට කුමන්ත්‍රණයන්හි නිරත වූ කෲර මිෂිල් බිසව නම් මුල්පෙළේ තනතුරක් හෙබ වූ රාජකීය උපබිසවකට විරුද්ධව කටයුතු කළ දියොක්-මාන්ගේ නිවුන් සොයුරිය හා අවංක සෙන්පතියකු වූ කිම් යූෂින් හා එක්වෙයි
කාලයත් සමග මිෂිල් ඇගේ සැබෑ අනන්‍යතාව දැනගන්නා අතර නිවුන් කුමරියන් දෙදෙනා රාජධානියෙන් පිටුවහල් කිරීමට කුමන්ත්‍රණය කරයි
එහිදී වුංමියුන් කුමරිය ඝාතනයට ලක් වේ
නමුත් දියොක්මාන් හා යූෂින් එක්ව බිදාම් නම් දාමරිකයකුගේ සහාය ලබාගෙන ඇගේ තනතුර ප්‍රතිෂ්ඨාපනය සිදුකරන අතර කිම් අල්චොන් ඇතුළු බහුතරයක් හ්වාරංවරුන්ගේ  පක්ෂපාතීත්වය ඇගේ පසට ලබාගැනීමට සමත්වෙයි
ක්‍රමයෙන් දියොක්මාන් මිෂිල්ගේ දෙවන කුමන්ත්‍රණයද පරදා ඇයට එරෙහිව ජයලැබීමට සමත්වෙයි
ඉන්පසු දියොක්මාන් කුමරිය සිල්ලා දේශයේ ප්‍රථම රැජින ලෙස සොන්දොක් රැජින යන නාමයෙන් රාජ්‍යත්වයට පත් වේ
නමුත් තවදුරත් ගලායන කථාව මගින් බිදාම් සහ යූෂින්රැජිනගේ සිතදිනාගැනීමට සිදුකරන උත්සාහය හා කොරියාවේ තුන් රාජධානිවල ඉරණම පිළිබදව ද නිරූපණය වේ
චරිත නිරූපණය

ප්‍රධාන චරිත
ලී යො-වොන්, දියොක්මාන් කුමරිය ලෙස, පසුව සොන්දොක් රැජින වූ  
නම් ජි-හ්යුන්, දියොක්මාන් කුමරියගේ ළමාවිය ලෙස
ගෝ හ්යුන්-ජුං, මිෂිල් බිසව ලෙස 
ඊ, මිෂිල්ගේ තරුණවිය ලෙස
උම් තේ වූං, කිම් යූෂින් ලෙස
ලී හ්යුන්-වූ, කිම් යූෂින්ගේ ළමා විය
පාක් යේ-ජින්, චුන්මියුං කුමරිය (දියොක්මාන්ගේ නිවුන් සොයුරිය) ලෙස
ෂින් සේ-ක්යුං, චුන්මියුංගේ ළමාවිය‍
කිම් යූ-ජුං, දස වියැති චුන්මියුං ලෙස
කිම් නම්-ගිල්, බිදාම් ලෙස  
පාක් ජි-බින්, කුඩා බිදාම් ලෙස
යූ සියුං-හෝ, කිම් චුන්චු (චුන්මියුං කුමරිය සහ කිම් යොං-සුගේ පුත්‍රයා, 34වන කොටස) ලෙස

සහාය රංගනය
ලී ස්‍යුං-හ්යෝ, කිම් අල්චොන් ලෙස (හ්වාරංවරුන්ගේ අණදෙන නිලධාරියෙකි, පසුව දියොක්මාන් කුමරියගේ සහායකයා සහ පෞද්ගලික් ආරක්ෂකයා බවට පත් වේ
)
හෝ හ්යෝ-හූන්, ළමා කිම් අල්චොන් ලෙස
ජුං හෝ-බින්, මුන් නෝ ලෙස (හ්වාරංවරුන්ගේ 8වන නායකයා සහ සිල්ලා රජුට රාජ පාක්ෂික ගුප්ත තැනැත්තෙකි
)
ජෝ මින්-කි, ජින්ප්යොං රජු ලෙස (දියොක්මාන් සහ චුන්මියුං කුමරියන්ගේ පියා)
බෙක් ජොං-මින්, තරුණ ජින්ප්යොං ලෙස
කං සන්, ළමා ජින්ප්යොං ලෙස
යූන් යූ-සුන්, මායා බිසව ලෙස (ජින්ප්යොං රජුගේ අගබිසව සහ දියොක්මාන්, චුන්මියුං කුමරියන්ගේ මෑණියන් ය
)
පාක් සූ-ජින්, තරුණ මායා බිසව ලෙස
සියෝ යොං-හී, සෝහ්වා ලෙස(ජින්ප්යොං රජු සහ මායා බිසවගේ සේවිකාවයි. ඇය දියොක්මාන්ව හදාවඩා ගත්තා ය
)
ඉම් යේ-ජින්, මන්මියුං මැතිණිය ලෙස (ජින්ප්යොං රජුගේ වැඩිමහල් සොයුරියයි
කිම් යූෂින්ගේ මවයි.)
ජුං සුං-මෝ, කිම් සෝ-හ්යුන් ලෙස (මන්මියුං මැතිණියගේ ස්වාමිපුරුෂයායි
කිම් යූෂින්ගේ පියායි
)
පාක් ජුං-චුල්, කිම් යොං-සු ලෙස (ජින්ජි රජුගේ වැචිමහල් පුතණුවන් විය
චුන්මියුං කුමරියගේ ස්වාමිපුරුෂයායි
) 
දෝ යි-සුං, කිම් යොං-චූන් ලෙස (ජින්ජි රජුගේ දෙවනු පුත්‍රයා වූ මොහු රජයේ අමාත්‍යවරයෙක් විය
චුන්මියුං කුමරියගේ විශ්වාසවන්තයකු විය)
ෂින් ගූ, ඉයුල්ජේ ලෙස (ජ්‍යෙෂ්ඨ රාජ්‍ය අමාත්‍යවරයෙකු විය
ජින්ප්යොං රජුගේ මිතුරකු විය
)
ලී සූන්-ජේ, ජින්හ්යුං රජු ලෙස (පළමු කථාංගය)
ඉම් හෝ, ජින්ජි රජු ලෙස (පළමු කථාංගය)
ජුං වූං-ඉන්, මීසැං ලෙස (මිෂිල් බිසවගේ බාල සොහොයුරායි
හ්වාරං සෙබලුන්ගේ 10වන ප්‍රධානියායි
) 
දොක්ගෝ යොං-ජේ, සේජොං ලෙස (මීෂිල්ගේ සැමියායි
අග්‍රාමාත්‍යවරයා වූ මොහු හ්වාරංවරුන්ගේ 6වන මට්ටමේ ප්‍රධානියායි)
ජොන් නො-මින්, සොල්වොන් ලෙස (මීෂිල්ගේ පෙම්වතා සහ හ්වාරංවරුන්ගේ 7වන ආරක්ෂක ප්‍රධානියායි
)
කිම් ජුං-හ්යුන්, හේජොං ලෙස (මීෂිල් සහ සේජොංගේ පුතුවන් ය
රාජ්‍ය අමාත්‍යවරයකු වූ මොහු හ්වාරංවරුන්ගේ 11වන ප්‍රධානියා විය)
බෙක් දෝ-බින්, ‍බෝජොං ලෙස (මීෂිල් සහ සෝල්වොන්ගේ පුත්‍රයා, හ්වාරං අණදෙනනිලධාරියෙකි)
ක්වක් ජුං-වූක්, ළාබාල බෝජොං ලෙස
සොං ඔක්-සූක්, සෝරි ලෙස (සිල්ලාහි මුදාං ප්‍රධානියෙකි, මීෂිල් හා මීසැංගේ පැරණි මිතුරෙකි
)
ආන් ගිල්-කං, චිල්සූක් ලෙස (පැරණි හ්වාරංවරයකු විය
මීෂිල්ගේ නියෝජිතයෙකි)
ලී මූන්-සික්, ජූක්බං ලෙස
ර්යූ දාම්, ගෝදෝ ලෙස
කං සුං-පිල්, සංටක් (සොක්පුම්ගේ සහ පසුව බිදාම්ගේ ආරක්ෂකයායි)
ජූ සං-වූක්, වෝල්යා ලෙස (කයාවරුන්ගේ අවසන් කුමරුයි)
ජුං හෝ-කියුන්, සෝල්ජි ලෙස (කයාවරුන්ගේ අණදෙනනිලධාරියෙකි)
චෝයි වොන්-යොං, ග්යේබෙක් සෙන්පති ලෙස
ජුන් යොං-බින්, ගොක් සා-හියුන් ලෙස
ජුං හ්යුං-මින්, ළාබාල ගොක් සා-හියුන් ලෙස
පාක් යොං-සියෝ, දේපුං ලෙස
ලී සුක්-මින්, ලාබාල දේපුං ලෙස
ගෝ යූන්-හූ, හෝජේ ලෙස (හ්වාරං සෙබලුන්ගේ 14වන ප්‍රධානියායි, පසුව රාජ්‍ය අමාත්‍යවරයකු විය
)
හොං ක්යුං-ඉන්, සොක්පුම් ලෙස (මීෂිල් බිසවට පක්ෂපාතී හ්වාරං ප්‍රධානියෙකි)
නෝ යොං-හක්, ළාබාල සොක්පුම් ලෙස
කං ජි-හූ, ඉම්ජොං ලෙස (කිම් ‍යොං-චූන්හට පක්ෂපාතී හ්වාරං සෙන්පතියෙකි)
කිම් සොක්, ලාබාල ඉම්ජොං ලෙස
‍සියෝ දෙං-වොන්, දොක්චුං ලෙස
ලී දෝ-හ්යුන්, ලාබාල දොක්චුං ලෙස
ජං හී-වූං, බක්උයි ලෙස
සියෝ සං-වොන්, ලාබාල බක්උයි ලෙස
ලී සං-හ්යුන්, පිල්තන් ලෙස
කිම් තේ-ජින්, ලාබාල පිල්තාන් ලෙස
කිම් දොං-හී, වංග්යූන් ලෙස
චෝයි වූ-සුං, ලාබාල වංග්යූන් ලෙස
ර්යූ සං-වූක්, දේ නම්-බෝ ලෙස (මිසැංගේ පුතුන් අතරින් ප්‍රකටම පුත්‍රයායි
හ්වාරං අණදෙන නිලධාරියෙකි)
කිම් සං-බින්, ලාබාල දේ නම්-බෝ ලෙස
කිම් දොං-සූ, හ්යොප්සොං ලෙස
මූන් ජි-යූන්, සියොල් ලෙස
ෂින් තේ-හූන්, ලාබාල සියොල් ලෙස
චෝයි සුං-ජෝ, සොන්යොල් ලෙස
ඕ ඉයුන්-සුක්, ලාබාල සොන්යොල් ලෙස
ජුං හ්යේ-සුන්, මන්-හෝ බිසව ලෙස (ජින්ප්යොං සහ මන්මියුංගේ මවයි)
පාක් ඉයුන්-බින්, බෝර්යං ලෙස (බෝජොංගේ දියණියයි
තිම් චුන්චුගේ බිරිදයි)
ක්විරි, යොංමෝ ලෙස (හේජොංගේ දියණයයි
කිම් යූෂින්ගේ බිරිදයි)
පාක් ජේ-ජුං, සදහම් ලෙස (මීෂිල්ගේ පළමු පෙම්වතායි
13වන කථාංගය) 
මාමෙත්කුලොව්ස් මන්සූර්, කාටන් මහතා ලෙස (යුදෙව් රෝමානු වෙළෙන්දකු වූ මොහු ළමා දියොක්මාන්ට ලතින් බස ඉගැන්වී ය)
සියෝ කං, යංකිල් ලෙස

තක්සේරු

රූගත කළ ස්ථාන
මෙම නාට්‍යය රූගත කර ඇත්තේ එම්බීසී ඩ්‍රාමියා ටෙලි සිනමා උද්‍යානය, චෝයින්-ගු, යොංගින්, ග්යොංගි පළාතේ හි ය
දොං යි, මූන් එම්බ්‍රසිං ද සන් සහ ජුමොං වැනි කොරියානු ‍ඓතිහාසික නාට්‍යද රූගත කර ඇත්තේ එම ප්‍රදේශයේම ය
කලා අවසරය (Artistic license)
නාට්‍යයේ කථාපුවත සදහා ඓතිහාසික සිදුවීම් නිරූපණය කිරීමේදී සුවිශේෂී කලා අවසරයක්  ‍ලබාගෙන ඇත
මෙහි සැලකිය යුතු කරුණක් වන්නේ ජින්ප්යොං රජුගේ රාජ්‍ය කාලය දශක දෙකක කාලයක් අක්වා කෙටි කොට තිබීමයි
එසේම මෙහි සොංදොක් රැජින උපත ලබන්නේ රජුගේසිංහාසනාරූඪත්වයෙන් වසරක් තුළයි
(ඇගේ සැබෑ උපන්දිනය නොදනී)  එසේම මෙහි පෙර සිටි ජින්හ්යුං රජුගේ රාජ්‍ය කාලයද ඒ හා සමාන කාලයක් දීර්ඝව දක්වා ඇති අතර ඔහු මරණයට පත්වන විට බොහෝ වියපත්ව දක්වා ඇත
මේ නිසා ජින්හියුං රජ සමයේ සහ රැජින රාජකීය කුමරියකව සිටි සමයේ මීෂිල් සහ තව.ත් ප්‍රමුඛ චරිත වඩාත් ඉස්මතු වී පෙනේ
එසේම මෙහි කුමරිය කිම් යූෂින් සහ බිදාම් සමවයසේ සිටින බව දක්වා ඇතත් එය ඓතිහාසිකව සනාථ නොවූවකි
‍එසේම මෙහි කථාපුවතේ ඇති තවත් වෙනසක් නම් ඇගේ  මරණය සිදු වූ දිනයයි
සොංදොක් රැජිනගේ මරණයෙන් දින දහයකට පසු ජින්දොක් රැජින විසින් බිදාම්ට පනවන ලද දඩුවම සහ කිම් අල්චොන්ගේ පත් කිරීම මෙහි නිරූපණය කොට නැත
එසේම මෙම නාට්‍යය තුළ ජින්දොක් රැජින පිළිබදව ද සදහන් නොවී තිබීම පුදුමයකි
එසේම තවත් වැදගත් කරුණක් නම් සැබවින්ම සොන්දොක් රැජින කිසිදින සිල්ලා රාජ්‍යය හැරගොස් නොමැති වීමයි
(ඇයගේ ළමා කාලය මාලිගයේ ගත කළ බවට කථාන්තර ඇත) එසේම ඇය ලතින් බස දැන සිටියේ ද නැත
රචනා චෞරත්ව මතභේදය
2009 දෙසැම්බර් 31වන දින සංස්කෘතික කටයුතු පිළිබදව වූ ග්‍රේට් වර්ක්ස් ලිමිටඩ් සමා‍ගමේ  නියෝජිතයකු සහ අප්‍රකට නාට්‍ය පිටපත් රචිකාවක වූ කිම් ජි-යොං විසින් MBC සමාගමට සහ පිටපත් රචක කිම් යොං-හ්යුන් සහ පාක් සං-යොන්ට එරෙහිව රචනා චෞරත්වය (plagiarism) යටතේ නඩු පවරන ලද්දේ ඔවුන් විසින් Seondeok, Queen of Mugunghwa නම් සංවිධානය නොකළ සංගීත ප්‍රසංගය වෙනුවෙන් 2005දී නිර්මාණය කළ තිරපිටපත සොරකම් කළ බව පවසමිනි
නමුත් කිම් ප්‍රකාශ කළේ ඇගේ පිටපත සහ තම පිටපත කථාව ගොඩනැගීම සහ චරිත අතර පවතින ආරවුල් සමාන ලෙස නිරූපණය කර ඇති බවයි. එහි දී ප්‍රධාන කාන්ත චරිත ද්විත්වය වන සොංදොක් සහ මිෂිල් අතර අර්බුදය, දියොක්මාන් සහ සෙන්පති කිම් යූෂින් අතර ඇතිවන ප්‍රේමය සහ ළමා දියොක්මාන් කාන්තාරයක සැරිසරන ආකාරය MBC නාට්‍යයේ අන්තර්ගත බවත්, ඒවා ඉතිහාසය මත පදනම් නොවූ ඒවා බවත් තමන් විසින් ඒවා ප්‍රබන්ධ කළ බවත් ඇය පවසයි
කිම් තවදුරටත් පැවසූයේ තමන් ප්‍රසංගය සදහා මූල්‍යාධාර ලබාගැනීමට Korea Creative Content Agency ආයතනය සමග තම පිටපත් කිහිපයක් හුවමාරු කළ බවත්, එහි දී ඇගේ කථාවේ අනතර්ගතය පිටතට යන්නට ඇති බවත් ය
එසේම නාට්‍යයේ විකාශය නැවැත්වීමට තමන් ලබාගෙන තිබූ නිරොධාඥාව ඉවත් කර ගැනීමට කිම් වොන් මිලියන200ක වන්දියක්ද ඉල්ලා සිටියා ය
නිරොධාඥාව ඉවත් වීමෙන් අනතුරුව ක්වීන් සොන්දොක් නාට්‍යය 2009 මැයි මස සිට දෙසැම්බර් මස දක්වා විකාශය විය
නමුත් එහි ප්‍රකාශන හිමිකම් අයිතිය උල්ලංඝනය පිළිබද ගැටලුව දිගටම පැවතිණි
MBC මාධ්‍ය ජාලය සහ නාට්‍යයේ තිර රචකයන් පවසා සිටියේ තමන් කිම්ගේ පිටපත පිළිබද නොදැන සිටි බවයි. 2008 මැයි මසMBC සමාගම විසින් එහි ප්‍රකාශන අයිතිය ලබාගෙන තිබිණි
කිම් විසින් විශේෂඥ සහාය ඉල්ලා සිටි පසු සෝල් දකුණු දිස්ත්‍රික් අධිකරණය  විසින් සෝල් ජාතික විශ්වවිද්‍යාලයේ  නීති සහ තාක්ෂණ මධ්‍යස්ථානය වෙත මේ පිළිබද විමර්ශනය කරන මෙන් පවසා සිටියේ ය
“පිටපත් මරණ පරීක්ෂාව” ("script autopsy,") නම් ක්‍රියාවලියකින් පසු මධ්‍යස්ථානය විසින් පිටපත් දෙකෙහි සමාන අන්තර්ගතයන් පරීක්ෂා කරයි
එහිදී විශ්වවිද්‍යාල ඉතිහාසඥයන් විසින් චරිත සහ කථාතේමාවන් අතර ඇති ඓතිහාසික තොරතුරු සහ ඒවා සාහිත්‍යමය නිර්මාණවලදී වෙනස් කර ඇති අකාරය පිළිබද අධ්‍යයනය කරනු ලබයි ඉන් පසු මධ්‍යස්ථානය විසින් ප්‍රකාශන අයිතිය පිළිබද ඇගයීමක් සිදුකළ පසු අධිකරණය සිය අවසන් තීරණය දැනුම්දෙනු ලබයි
2011පෙබරවාරි මසදී සෝල් ජාතික විශ්වවිද්‍යාලයේ නෛතික හා තාක්ෂණික මධ්‍යස්ථානය මගින් මෙය රචනා චෞරත්වයක් බව තහවුරු කරන ලදී
2012 දෙසැම්බර් මස පැමිණිලිකාර පාර්ශ්වයේ කිම් ජි-යොංට පක්ෂපාතීව මහාධිකරණ තීන්දුව ලැබුණු අතර ක්වීන් සොන්දොක් යනු ‍රචනා ‍චෞරත්වයක් නිසා MBC ආයතනයට වොන් මිලියන 200 (ඇමරිකන් ඩොලර් 186,000)ක දඩයක් නියම කරන ලදී
එහිදී ප්‍රකාශ වූයේ චරිත සහ කරුණුවල යම් වෙනසක් තිබුණද  "සමස්ත කථාවම එකම බවයි" එසේම "ආයතනය විසින් සිය නාට්‍යය නිර්මාණයට සිය පිටපත සහ සංගීත ප්‍රසංගයේ පිටපත යොදාගෙන ඇතිබව"යි
මීටඅමතරව කේබල් රූපවාහිනී සහ අන්තර්ජාලය මෙහි නැවත විකාශය කිරීම්, DVD සහ පොත් නිර්මාණය කිරීම ද තහනම් කෙරිණි
සම්මාන
2009 MBC නාට්‍ය සම්මාන
 දේසං /ප්‍රධාන ත්‍යාගය
ගෝ හ්යුන්-ජුං
 අති විශිෂ්ටතම නිළිය
ලී යො-වොන්
 අති විශිෂ්ටතම නළුවා
උම් තේ-වූං
 විශිෂ්ට නළුවා
කිම් නම්-ගිල්
 රන් රංගන සම්මානය, සහාය නළුවා
ආන් ගිල්-කං
 රන් රංගන සම්මානය, සහාය නිළිය
සියෝ යොං-හී
 හොදම නවක නළුවා
යූ සියුං-හෝ, ලී සියුං-හ්යෝ
 PD Award
ෂින් ගූ
 හොදම තරුණ නිළිය
නම් ජි-හ්යුන්
 වසරේ රචකයා
කිම් යොං-හ්යුන් සහ පාක් සං-යොන්
 හොදම යුවලට හිමි සම්මානය
කිම් නම්-ගිල් සහ ලී යො-වොන්
 වසරේ ප්‍රේක්ෂකයන්ගේ ප්‍රියතම නාට්‍යය
ක්වීන් සොන්දොක්2010 කොරියානු නිෂ්පාදකයන්ගේ සහ අධ්‍යක්ෂකයන්ගේ සම්මාන   (PD Awards)
 PD Award, රංගන ක්ෂේත්‍රය
ගෝ හ්යුන්-ජුං

2010 46වන බෙක්සං කලා සම්මාන උළෙල 
 දේසං/ප්‍රධාන ත්‍යාගය, TV ක්ෂේත්‍රය
ගෝ හ්යුන්-ජුං
 හොදම නවක නළුවා, TV ක්ෂේත්‍රය
කිම් නම්-ගිල්

2010 37වන කොරියානු විකාශන සම්මාන
 හොදම නිළිය
ගෝ හ්යුන්-ජුං

2010 5වන (2010 5th සෝල් අන්තර්ජාතික නාට්‍ය සම්මාන උළෙල 
හොදම මාලා නාට්‍යය
කැපීපෙනෙන කොරියානු නාට්‍ය අංශය-  කැපීපෙනෙන කොරියානු නිළිය
ගෝ හ්යුන්-ජුං
කැපීපෙනෙන කොරියානු නාට්‍ය අංශය- කැපීපෙනෙන කොරියානු පිටපත් රචකයා
කිම් යොං-හ්යුන්, පාක් සං-යොන්

අන්තර්ජාතික විකාශය
 මෙම නාට්‍යය 2015 ජූලි මස සිට ජාතික රූපවාහිනිය මගින් “ජනහිතකාමී රැජිනිය” යන නාමය යටතේ විකාශය කරන ලදී
2010 අප්‍රේල් මස සිට තායිලන්තයේ Channel 3 නාළිකාව මගින්, ซอนต็อก มหาราชินีสามแผ่นดิน (සොන්දොක් මහා රාජිනී සම් පන්දින් '') යන නාමය ය‍ටත් මෙම නාට්‍යය විකාශනය කරන ලදී
මූලාශ්‍ර

අමතර සබැදුම්
 ක්වීන් සොන්දොක්  MBC නිලවෙබ්අඩවිය 
 ද ග්‍රේට් ක්වීන් සොන්දොක් at MBC Global Media
 ද ග්‍රේට් ක්වීන් සොන්දොක් at Internet Movie Database 
 ක්වීන් සොන්දොක්  at හන්සිනෙමා

මුන්හ්වා විකාශන සංස්ථාවේ  රූපවාහිනී නාට්‍ය 
2009 වර්ෂයේ දකුණු කොරියානු රූපවාහිනී කථාමාලා ඇරඹීම්
2009 වර්ෂයේ දකුණු කොරියානු රූපවාහිනි කථාමාලා අවසන්වීම්
කොරියානු-භාෂා රූපවාහිනී වැඩසටහන්කරණය
සිල්ලාහි සොන්දොක් රැජින
 2009දකුණු කොරියානු රූපවාහිනිය
2000 දශකයේ දකුණු කොරියානු රූපවාහිනී කථාමාලා
දකුණු කොරියානු ඓතිහාසික රූපවාහිනී කථාමාලා
රූපවාහිනී කතාමාලා
සිල්ලා යුගය අලලා නිර්මාණය වූ රූපවාහිනී කථාමාලා
කොන්ෆියුසියස්වාදය යනු දාර්ශනික සහ සදාචාරාත්මක-සමාජ දේශපාලනික ඉගැන්වීම් මත පදනම් වූ පද්ධතියකි
එය ඇතැම් විට ආගමක් ලෙස ද හඳුන්වනු ලබයි
771-476 අතර කාලයේ දී, චීන දාර්ශනික කොන්ෆියුසියස් (ක්‍රි
551–479) ගේ ඉගැන්වීම් අනුව කොන්ෆියුසියස්වාදය වර්ධනය වී ඇත
අතීතයේ දී චීනය, තායිවානය, ජපානය, කොරියාව, වියට්නාමය, හොංකොං, මැකාවු සහ සිංගප්පූරුව ආදී රටවල් සහ ඒවායේ සංස්කෘතීන් කොන්ෆියුසියස්වාදයෙන් බෙහෙවින් ආභාෂය ලබා ඇත
20 වන සියවසේ සිට පමණ කොන්ෆියුසියානු බලපෑම බෙහෙවින් අඩු වී ඇත
ක්‍රිස්තු වර්ෂ දෙවන සියවසේ දී වූ හැන් බෙදා වෙන්කිරීම මගින් බුදු දහමේ සහ තාඕ දහමේ වන විමුක්තිදායක මූලධර්ම හරහා බුද්ධිමය ජීවිතයකට මග විවර කර දෙන ලදී
කොන්ෆියුසියස්

කොන්ෆියුසියස් උපත ලැබුවේ ක්‍රි
551 දී ලු ප්‍රාන්තයේ (වර්තමාන ෂන්තුන්ගේ පළාතේ) ය
පළමුව ඔහු එම ප්‍රාන්තයේ ඉඩම් අධ්‍යක්ෂ ධූරය දැරීය
අනතුරුව ඔහුට එම ප්‍රාන්තයේ ප්‍රධාන ඇමති ධූරය දක්වා උසස්වීමක් ලැබුණි
ප්‍රතිසංස්කරණ කටයුතු සම්බන්ධයෙන් කොන්ෆියුසියස් දැක් වූ උනන්දුව ගැන අධිරාජ්‍යයා අකැමැත්තක් දැක්වීම නිසා ඔහු එම තනතුරෙන් ඉල්ලා අස්විය
ඉන් පසු අවුරුදු 13 ක් තිස්සේ ධර්මය දේශනා කරමින් ඔහු තැනින් තැන සංචාරය කළේ ය
ඔහු අනුගාමිකයන් විශාල පිරිසක් ඇති කර ගැනීමට සමත් විය
479 දී ඔහු මිය ගියේය
කොන්ෆියුසියස්ගේ ඉගැන්වීම්
කොන්ෆියුසියස් මනුෂ්‍ය ස්වභාවය අධ්‍යයනය කිරීමේ ශ්‍රේෂ්ටයෙකු විය
චීනය මහත් ව්‍යසනවලට පත් වූ අවස්ථාවල දී ඒවාට හේතු වූ කරුණු පිළිබඳව අධ්‍යයනය කළ ඔහු විශ්වාස කළේ සදාචාරාත්මක ප්‍රතිපත්ති හා සමාජයීය ආචාර ධර්ම අනුගමනය නොකිරීම එවැනි තත්ත්වයන් උද්ගත කිරීමට තුඩු දී ඇති බවයි. ඒ නිසා මුතුන් මිත්තන් වන්දනා කිරීම, ළමයින්ගේ ධාර්මිකභාවය, අධිකාරීන්ට ගරු කිරීම වැනි පැරණි චාරිත්‍ර වාරිත්‍ර යළි ඉස්මතු කොට යහපත් සමාජයක් ගොඩනැගීමට ඔහු උත්සාහ කළේය
පාලකයන් සහ පාලිත ජනතාව අතරත් සියළු යහළු යෙහෙළියන් අතරත් සහජීවනය ගොඩනැගීමට ඔහු යත්න දැරීය
සෑම තරාතිරමකම සිටින මිනිසුන් සඳහා ඔහු සමාජ හර පද්ධතියක් නියම කළේය
යහපත් ආචාර ධර්ම, නිහතමානී බව, වගකීම් වෙනුවෙන් ඇප කැප වීම සහ අන්‍යයන් කෙරෙහි විශ්වාසය සහ ශක්තිය පැතිරවීම වැනි කරුණු කොන්ෆියුසියස්ගේ ඉගැන්වීම් අතර ප්‍රධාන තැනක් ගත්තේ ය
"අන් අයකු ඔබට කරනු දැකීමට ඔබ අකැමැති යම් දෙයක් වේ නම් එය ඔබ ද අන් අයට නොකරන්න" යනු, සමාජ චාරිත්‍ර වාරිත්‍ර සම්බන්ධයෙන් කොන්ෆියුසියස්ගේ වැදගත්ම නියමය විය
කොන්ෆියුසියස්ට පෙර චීනයේ ආගම සහ දර්ශනය
ස්වභාවික වස්තූන් වන්දනාකිරීම චීනයේ ප්‍රචලිතව පැවති ආදිතම ආගම විය
ඊළඟට මළගිය මුතුන් මිත්තන් වන්දනා කිරීම ආරම්භ විය
සෑම නිවසකම පවුලේ සාමාජිකයන් ඔවුන්ගේ මුතුන් මිත්තන් වන්දනා කළහ
කොන්ෆියුසියස්වාදයේ බලපෑම්
සියවස් ගණනාවක් තිස්සේ චීන ජාතිකයන්ගේ සිරිත් විරිත් හැඩගැස්වීමෙහි ලා කොන්ෆියුසියස්ගේ ඉගැන්වීම් විශාල බලපෑමක් කර ඇත
කොන්ෆියුසියස් විසින් ලියන ලදැයි හෝ ඔහු විසින් සංස්කරණය කරන ලදැයි සැළකෙන කෘති පහක් නිසා ඔහුගේ කිර්තිය වැඩිදියුණු විය
සියවස් කීපයක් තිස්සේ උගතුන්ගේ මහත් සම්භාවනාවට ලක් වූ කොන්ෆියුසියස් පසුව දේවත්වයෙහි ලා සලකනු ලැබුණි
නමුත් ෂින් රාජවංශයට අයත් ෂි-හුඈන්ග්-ති, තමා විශ්ව අධිරාජ්‍යයා ලෙස ප්‍රකාශ කර ගනිමින් පැරණි චීන සාහිත්‍ය කෘති විනාශ කළ අතර කොන්ෆියුසියස්ගේ ඇතැම් කෘතීන් ද වැඩවසම් මුහුණුවරක් ගත් බව පවසා විනාශ කළේ ය
ආශ්‍රිත ග්‍රන්ථ
 

 Creel, Herrlee G
Confucius and the Chinese Way
Harper Torchbooks
(Originally published under the title Confucius—the Man and the Myth
)
 Fingarette, Herbert
The Secular as Sacred ISBN 1-57766-010-2.

 Ivanhoe, Philip J
, Indianapolis
Hackett Publishing
Nivison, David S
The Ways of Confucianism
Open Court Press
Xinzhong Yao (2000) An Introduction to Confucianism
Qingsong Shen, Kwong-loi Shun
Council for Research in Values & Philosophy, 2007. ISBN 1565182456
 Billioud, Sbastien
Carrying the Confucian Torch to the Masses
The Challenge of Structuring the Confucian Revival in the People's Republic of China
OE 49 (2010)
 Chen, Yong
Confucianism as Religion
Controversies and Consequences
BRILL, 2012. ISBN 9004243739
 Clart, Philip
University of Missouri-Columbia
Confucius and the Mediums
Is There a "Popular Confucianism"
T'uong Pao LXXXIX
Brill, Leiden, 2003.
 Fan Lizhu, Chen Na
The Religiousness of "Confucianism" and the Revival of Confucian Religion in China Today
Cultural Diversity in China 1
27-43. De Gruyter Open, 2015. ISSN 2353-7795, DOI
10.1515/cdc-2015-0005
 Fan Lizhu, Chen Na
Revival of Confucianism and Reconstruction of Chinese Identity
Paper presented at
The Presence and Future of Humanity in the Cosmos, ICU, Tokyo, 18–23 March 2015. (a)
 Payette, Alex
Shenzhen's Kongshengtang
Religious Confucianism and Local Moral Governance
Role of Religion in Political Life, Panel RC43, 23rd World Congress of Political Science, 19–24 July 2014.
 Tay, Wei Leong
Kang Youwei
The Martin Luther of Confucianism and His Vision of Confucian Modernity and Nation
Haneda Masashi, Secularization, Religion and the State, University of Tokyo Center for Philosophy, 2010.
 Joseph A
Confucianism as a Religious Tradition
Linguistic and Methodological Problems
Kenyon College, 2014.

බාහිර සබැඳි

 
 
Stanford Encyclopedia of Philosophy Entry
Confucius
Interfaith Online
Confucianism
Confucian Documents at the Internet Sacred Texts Archive
Oriental Philosophy, "Topic
Confucianism"

ආසියාව
විකිපීඩියා ආසියානු මාසය 2015
ආගම්
චීන ඉතිහාසය
පසුගිය සහස්‍රවර්ෂ කිහිපය තුලදී, ඉන්දියාවේ කාන්තාවන්ගේ තත්ත්වය,  මහත් වෙනස්කම් වලට ලක් විය
පුරාතන කාලයන්හී සිට මධ්‍යතන කාලයන් දක්වා ඔවුන්ගේ තත්ත්වයෙහි පරිහානියෙහි සිට, බොහෝ ප්‍රතිසංස්කරණවාදීන් විසින් සමාන අයිතිවාසිකම් සඳහා ප්‍රවර්ධනය සැලකූ කල, ඉන්දියාවෙහි කාන්තාවන්ගේ ඉතිහාසය වැදගත් සිද්ධින්ගෙන් සාරවත් බව පෙනෙයි
නූතන ඉන්දියාවෙහි, ජනාධිපතිවරයා, අග්‍රාමාත්‍යවරයා, ලෝක් සභාවේ කතානායකවරයා සහ
විපක්ෂ නායකවරයා යන ඉහළ තනතුරු කාන්තාවන් විසින් උසුලා ඇත
ප්‍රධාන වශයෙන්, සමානත්මතාවය, ගරුත්වය සහ, පරිභාරයෙන් මිදීම වැනි කාන්තා අයිතිවාසිකම්, ඉන්දියාවෙහි ආණ්ඩුක්‍රම ව්‍යවස්ථාව විසින් සහතික කර ඇත
තවදුරටත්, කාන්තාවන්ගේ අයිතිවාසිකම් සුරකින විවිධ ව්‍යවස්ථාවන් ඉන්දියාවෙහි ක්‍රියාත්මක වෙයි
2011 වසර වන විට,  ලෝක් සභාවෙහි (පාර්ලිමේන්තුවෙහි පහළ මන්ත්‍රීමණ්ඩලය) ලෝක් සභාවේ කතානායකවරයා සහ විපක්ෂ නායකවරයා කාන්තාවන් වූහ
කෙසේවෙතත්, ඉන්දියාවෙහි කාන්තාවන් විවිධ ගැටළුවන්ට මුහුණදෙමින් සිටින අතර, ඒවා අතර ස්ත්‍රී දූෂණය, ඇසිඩ් ගැසීම,  දෑවැදි ආශ්‍රිත මරාදැමීම් සහ, තරුණ ගැහැණු ලමුන් බලහත්කාරයෙන් ගණිකා වෘත්තියෙහි යෙදීම වැනි දේවල් වෙති
ඉතිහාසය

පුරාතන ඉන්දියාව 
වේදික යුගයෙහි මුල් කාලයේදී කාන්තාවන් විසින්, ජීවිතයෙහි සෑම පාර්ශවයකදීම, පුරුෂයන් හා සමාන තරාතිරමක් දැරූහ
පටාන්ජලී සහ කත්යායන වැනි පුරාතන ඉන්දියානු ව්‍යාකරණඥයින්ගේ කෘතීන් වෙතින් ඉඟි කරනුයේ  මුල් වේදික යුගයෙහි කාන්තාවෝ අධ්‍යාපනය ලද්දෝ බවයි. ඍග් වේදික ශ්ලෝකයන් වෙතින් දැක්වෙන්නේ එකල කාන්තාවන් පරිණත වයසෙහිදී විවාහ වූ බවත් බොහෝවිට ඔවුන්ගේ සැමියන් තෝරාගැනීමට ඔවුනට අවකාශ තිබුණු බවත්ය
ඍග් වේදය සහ උපනිෂද් වැනි ධර්ම ග්‍රන්ථ වල කාන්තා ඍෂිවරුන් සහ මුනිවරුන් පිළිබඳ සඳහන් වන අතර, ප්‍රධාන වශයෙන් ගාගී සහ මයිත්‍රෙයී සඳහන් වෙති
පූ 500 වත්ම, කාන්තාවන්ගේ තත්ත්වය පිරිහීමට පටන් ගත්තේය
කෙසේවෙතත් ජෛන ආගම වැනි ප්‍රතිසංස්කරණවාදී ව්‍යාපාර විසින් ආගමික සංඝයන් වෙත කාන්තාවන් ඇතුළු වීමට අවසර දුන්නද,  සමස්තයක් වශයෙන් ගත් කල ඉන්දියාවේ කාන්තාවෝ සංසිමනයට සහ පරිසීමාවන්ට මුහුණ දුන්හ
ලමා විවාහයන් වැනි පරිචයනයන්, හයවන සියවස පමණ වන විට ඇරඹුනු බවට විශ්වාස කෙරෙයි
කාන්තාවන්ගේ භූමිකාව පිළිබඳ විශේෂිත වන පෙළ ග්‍රන්ථ ඉතා ස්වල්පයක් වන අතර  වැදගත් ව්‍යතිරේකයක් වන්නේ 1730 පමණ කාලයේදී තන්ජවූර් හී නිලධාරියෙක්වූ ත්‍රියාම්බකයාජ්වාන් විසින් රචිත  ස්ත්‍රී ධර්ම පද්ධති වෙයි
අපස්ථම්භ සූත්‍රය ( ක්‍රියුපෙ 4වන සියවස පමණ) රචිත කාල සීමාව දක්වා කාල නිර්ණය වූ කාන්තා චර්යාව පිළිබඳ පරිසීමාවන් මෙහි ගොනු කර ඇත
ආරම්භක ශ්ලෝකය මෙසේ වෙයි
මුඛයෝ ධර්ම ශ්‍රිස්තෲ විහිතෝ භාර්තෘෂ්රු ෂනාම් හි
කාන්තාවන් වෙත නියම කරනු ලබන්නේ ඔවුන්ගේ සැමියන් වෙත සේවා සපයන ලෙසටයි
පුරාතන ඉන්දියාවේ සමහරක් රාජධානි තුල නාගර්වධු ("නගරයේ මනාලිය") වැනි සම්ප්‍රදායයන් පැවතිනි
ලෝභය ඇති කල නාගර්වධු පදවිය දිනා ගැනීමට කාන්තාවෝ තරග වැදුනහ
අම්රපාලී යනු නාගර්වධු තනතුර දැරූ කාන්තාවක් පිළිබඳ ප්‍රසිද්ධ නිදසුනකි
මධ්‍යතන යුගය 

ලමා විවාහ සහ වැන්දඹුවන් විසින් යළි විවාහ වීම තහනම් කිරීම යන දේ, ඉන්දියාවෙහි සමහරක් ප්‍රජාවන් තුල සමාජ ජීවිතයෙහි සාමාන්‍ය අංගයක් වූ විට ,   මධ්‍යතන යුගයෙහි සමාජය තුල ඉන්දියානු කාන්තාවන්ගේ තත්ත්වය තවදුරටත් පිරිහිණි
මුස්ලිම්වරුන් විසින් ඉන්දියානු අර්ධද්වීපය යටත් කිරීම විසින් ඉන්දියානු සමාජයට පර්ඩා භාවිතය රැගෙන එන ලදි
රාජස්තානයෙහි රාජ්පුත්වරුන් අතර, ජවුහාර් චාරිත්‍රය පිළිපදින ලදි
ඉන්දියාවේ සමහර ප්‍රදේශ වල, දේවදාසීන් සමහරෙක් ලිංගික වශයෙන් අපයෝජනය කෙරිණි
කිසියම් දේශපාලන හේතූන් නිසා, හින්දු ක්ෂත්‍රීය පාලකයන් විසින්  බහු භාර්යා සේවනය  ව්‍යවහාර කෙරිණි
බොහෝ මුස්ලිම් පවුල් වල, නිවසේ  සෙනානා ප්‍රදේශ වලට කාන්තාවන් සීමා කර තිබුණි
මෙම කොන්දේසි මධ්‍යයෙහි වුවද, දේශපාලනය, සාහිත්‍යය, අධ්‍යාපනය සහ ආගම යන ක්ෂේත්‍රයන් තුල කාන්තාවෝ  විටින් විට ඉස්මතු වී දැක්වුණහ
ආශ්‍රිත

 
ඉන්දියානු කාන්තාවෝ
ඉන්දියාව
ආසියාව
විකිපීඩියා ආසියානු මාසය 2015
විශේෂ කාර්ය බලකාය () යනු ශ්‍රී ලංකා පොලිස් සේවය හා අනුබද්ධ විශේෂ බලකා (elite) ඒකකයකි
මූලාශ්‍ර

ශ්‍රී ලංකාව
ශ්‍රී ලංකා පොලිසිය
2015 මා–ෂි හමුව යනු,  මහජන චීන සමූහාණ්ඩුවේ (චීමස) නායකයා වන ෂි ජිංපියුං සහ චීන සමූහාණ්ඩුවේ (චීස)  නායකයා වන මා යිං-ජු අතර සිදුවූ හමුවකි
මෙම හමුව පිළිබඳ විස්තර,  ලිබර්ටි ටයිම්ස් නම්වූ  තායිවාන පුවත්පත විසින්  2015 නොවැම්බර් 3 දිනදී හෙළිදරව් කරන ලද අතර  ඉදිරි දින කිහිපය ඇතුලතදී නිල වශයෙන් සහතික කරන ලදි
සිංගප්පූරුවෙහි  ෂැංග්රී-ලා හෝටලයේදී නොවැම්බර් 7 දිනදී සිදුවූ මෙම හමුව, 1949 වසරෙහිදී සිදුවූ  චීන සිවිල් යුද්ධයෙන් (චීන කොමියුනිස්ට් විප්ලවයෙන්) පසුව,  චීන සමූහාණ්ඩුවේ සහ මහජන චීන සමූහාණ්ඩුවේ (ප්‍රධාන භූමි චීනය) නායකයන් අතර සිදුවූ පළමු හමුවයි.

පසුබිම

මා යිං-ජු ගේ පරිපාලනය විසින්, ඔහු සහ ෂි ජිංපියුං අතර හමුවක් පැවතිය යුතු බවට විටින් විට යෝජනා කරන ලද්දේ, 2012 නොවැම්බර් මාසයේදී චීන කොමියුනිස්ට් පක්ෂයෙහි මහා ලේකම් ලෙසින් ෂි ගේ තේරීපත්වීමෙන් අනතුරුවය
2015 ඔක්තොම්බර් මාසයෙහිදී, චීනයේ ගුවංචූ හිදී පැවැති අන්තර්-සමුද්‍රසන්ධි කටයුතු පිළිබඳ  සංවාදයක් අතරතුර,   ප්‍රධාන භූමි කටයුතු මණ්ඩල (MAC) අමාත්‍ය ඇන්ඩෲ ෂියා සමග සිදුවූ හමුවකදී තායිවාන කටයුතු කාර්යාල (TAO) අධ්‍යක්ෂක චං චුයිං විසින් මෙම 2015 හමුව පිළිබඳ යෝජනාව ඉදිරිපත් කරන ලදි
මුල් වශයෙන්, ෂියා විසින් යෝජනා කරන ලද්දේ, මෙම හමුව සිදුවිය යුත්තේ  පිලිපීනයෙහි මැනිලා නගරයෙහිදී, ඇපෙක් පිලිපීනය 2015 අතරතුරදී බවයි. කෙසේවෙතත්, මෙම නිර්දේශය නුසුදුසු බව චං ගේ අදහස විය
පසුව, ෂියා යෝජනා කර සිටියේ, බ්‍රිතාන්‍ය හොංකොං හිදී ඇතිවූ ඊනියා 1992 සම්මුතියෙන් වසරකට පසුව,  පළමු අන්තර්-සමුද්‍රසන්ධි කතිකාවන් ඇතිවූ,  1993 අප්‍රේල් 27–29 අතරතුර වං-කූ සමුළුව පැවැති සිංගප්පූරුවෙහිදීම  මෙම හමුව  සිදු විය යුතු බවයි.

සූදානම

රජයන් දෙක අතර පවතින දේශපාලන මතභේදය නිසා, චීන සමූහාණ්ඩුවේ නායකයා සහ මහජන චීන සමූහාණ්ඩුවේ නායකයා () වෙනුවෙන්, නිලධාරින් දෙදෙනම එකඟවූයේ, එකිනෙකා අමතන විට "මහතා" () යන්න භාවිතා කිරීමට සහ එම දෙදෙන මෙම හමුවට සහභාගි වන්නේ පිළිවෙලින් තායිවානයේ නායකයා සහ  ප්‍රධාන භූමිප්‍රදේශ චීනයේ නායකයා ලෙසින් බවයි.

චීන සමූහාණ්ඩු ජනාධිපතිමය කාර්යාලය ප්‍රකාශ කර සිටියේ, මෙම රැස්වීමෙන් මා මහතා බලාපොරොත්තු වන්නේ  "සාමය ශක්තිමත් කර ගනිමින් යථා තත්ත්වය පවත්වාගෙන යෑම" බවයි. ජනාධිපති මා සහ,  ජනාධිපතිමය කාර්යාල මහලේකම් සෙං යුං-චුවාං සහ නියෝජ්‍ය මහලේකම් ෂියාඕ ෂු-සෙං (),  ජාතික ආරක්ෂක මණ්ඩල මහාලේකම් කාඕ හුවා-චූ සහ උපදේශක චියු කුං-ෂුවාං, ප්‍රධාන භූමි කටයුතු මණ්ඩල අමාත්‍ය ඇන්ඩෲ ෂියා  සහ නියෝජ්‍ය අමාත්‍ය වූ මෙයි-හුං යන නිලධාරින්ගෙන් සමන්විතවූ ඔහුගේ ඉහළ උපදේශකයෝ ඔහු සමග මෙම හමුවට සහභාගි වූහ
ලොව පුරා වාර්තාකරුවෝ, නොවැම්බර් 5 දින වන විට, ඔවුන්ගේ උපකරණ,  ෂැංග්රී-ලා හෝටලයේ සවි කිරීම ඇරඹූහ
හමුවෙහි ප්‍රධාන රැස්වීම් ස්ථානය වූ, ෂැංග්රී-ලා උත්සව ශාලාවට මාධ්‍ය ප්‍රවේශය, හෝටල කාර්යමණ්ඩලය විසින් සීමා කොට තිබුණි
ආරක්ෂක හේතූන් නිසා, හමුව සඳහා මාධ්‍ය සහභාගිත්වය පුද්ගලයින් 400 බවට සීමා කොට තිබුණි
නොවැම්බර් 7 දින පෙ.ව. 2 සිට අමුත්තන් විසින් උත්සව ශාලාව වෙත ප්‍රවේශය වලක්වා තිබුණි
ආශ්‍රිත

අන්තර්-සමුද්‍රසන්ධි සබඳතා
තායිවානය තුල 2015 වසර
චීනය තුල 2015 වසර
සිංගප්පූරුව තුල 2015 වසර
ආසියාව
විකිපීඩියා ආසියානු මාසය 2015
චීනය
තායිවානය
ටර්ක්මෙනිස්තානය ( හෝ
, ) යනු මධ්‍යම ආසියාවේ පිහිටි රටකි
එය වයඹ දිගින් කසක්ස්තානයෙන් ද, උතුරින් සහ නැගෙනහිරින් උස්බෙකිස්ථානයෙන් ද, ගිනිකොණ දිගින් ඇෆ්ගනිස්ථානයෙන් ද, දකුණින් සහ නිරිත දිගින් ඉරානයෙන් ද, බටහිරින් කැස්පියන් මුහුදෙන් ද මායිම් වී පවතී
ටර්ක්මෙනිස්තානය සියවස් ගණනාවක් තිස්සේ විවිධ ශිෂ්ටාචාරයන්ගේ සන්ධිස්ථානයක්ව පැවතුණි
මධ්‍යතන යුගයේ දී මර්ව්, ඉස්ලාමික ලෝකයේ මහා නගරයක් විය
එමෙන්ම එය සේද මාවතෙහි වැදගත් නැවතුම්පළක් ද විය
1881 දී රුසියානු අධිරාජ්‍යයට ඈඳා ගත් ටර්ක්මෙනිස්තානය පසුව මධ්‍යම ආසියාවේ ප්‍රති-බොල්ෂෙවික් ව්‍යාපාරය තුල කැපී පෙනෙන අන්දමින් ක්‍රියාකාරී විය
1924 දී ටර්ක්මෙනිස්තානය සෝවියට් සංගමයේ පාර්ශව ජනරජයක් (ටර්ක්මෙන් සෝවියට් සමාජවාදී ජනරජය [ටර්ක්මෙන් SSR]) බවට පත් වූ අතර 1991 දී සෝවියට් සංගමය විසුරුවා හැරීමත් සමඟ එය, නිදහස් රාජ්‍යයක් බවට පත් විය
ස්වාභාවික ගෑස් සම්පත් පිළිබඳ ලොව සිව්වන විශාලතම සංචිත ටර්ක්මෙනිස්තානය සතුව පවතී
රටෙහි වැඩි ප්‍රමාණයක් කරකුම් (කළු වැලි) කාන්තාරයෙන් ආවරණය වී පවතී
1993 වසරේ සිට රජය මගින් පුරවැසියන්ට නොමිලයේ විදුලි බලය, ජලය සහ ස්වභාවික ගෑස් සපයනු ලබයි
ජීවිතාන්තය දක්වා ජනාධිපති වූ සපර්මුරාට් නියාසොව් විසින් 2006 දී ඔහුගේ මරණය සිදු වන තෙක්ම ටර්ක්මෙනිස්තානය පාලනය කරනු ලැබුවේය
2007 දී ගර්බන්ගුලි බර්ඩිමුහමෙඩොව් ජනාධිපති වශයෙන් ඡන්දයෙන් තේරී පත් විය
මානව හිමිකම් සංවිධාන වලට අනුව ටර්ක්මෙනිස්තානය ලොව වඩාත්ම මර්දනකාරී පාලනයක් සහිත රටවල් වලින් එකකි
මාධ්‍ය සහ ආගමික නිදහස ඉතා දැඩි සීමාවන්ට යටත් කොට ඇති අතර ස්වාධීන පරීක්ෂාවන්ට මුළුමනින්ම පාහේ ආවෘතකොට ඇත
මානව හිමිකම් පිලිබඳ ක්‍රියාකාරීන් සහ අනෙකුත් සමාජ ක්‍රියාකාරීන් ආණ්ඩුවේ පළිගැනීම්වලට ලක්වීමේ නිරන්තර තර්ජනයට මුහුණ පා සිටිති
ජනාධිපති බර්ඩිමුහමෙඩොව්, ඔහුගේ ඥාතින් සහ සමීපතමයන් සමඟ එකතුව පුද්ගලාරෝපණ ලබ්ධියක් ප්‍රවර්ධනය කරමින් පොදු මහජන ජිවිතයේ සියළු අංශ තමන් යටතට ගෙන අසීමිත වූ බලයක් භුක්ති විඳියි
දේශගුණය
කරාකුම් කාන්තාරය ලෝකයේ වඩාත් වියළිතම කාන්තාර වලින් එකක් වන අතර එහි ඇතැම් ස්ථාන වල වාර්ෂික වර්ෂාපතන සාමාන්‍යය 12 mm (අඟල් 0.47) ක් පමණක් වෙයි
ඈශ්ගැබට් හි වාර්තා වී ඇති ඉහළම උෂ්ණත්වය  ක් වන අතර නිළ නොවන වාර්තා වලට අනුව රට තුළ වාර්තා වූ ඉහළම උෂ්ණත්වය, අමු දර්යා නදිය අසබඩ පිහිටි කරකි නගරයෙන්  ක් ලෙස 1983 ජුලි මාසයේ දී වාර්තා වී ඇත
රෙපිටෙක් ස්වභාව රක්ෂිතයෙහි වාර්තා වූ  ක උෂ්ණත්වය ටර්ක්මෙනිස්තානයේ පමණක් නොව කලින් සෝවියට් සංගමයට අයත් වූ සියළු රටවල් අතරින් වාර්තා වී ඇති වැඩිතම උෂ්ණත්වය ලෙස පිළිගනු ලබයි
අමතර කියැවීම්

ආශ්‍රිත

බාහිර සබැඳි

Modern Turkmenistan photos
Turkmenistan at UCB Libraries GovPubs

Turkmenistan profile from the BBC News

 Key Development Forecasts for Turkmenistan from International Futures
 Government
Turkmenistan government information portal
Chief of State and Cabinet Members 
Tourism Committee of Turkmenistan 
 Other
"Chronicles of Turkmenistan"
Publication of Turkmen Initiative for Human Rights
The Turkmenistan Project – weekly news and analysis in English and Russian
Official photo gallery from Turkmenistan and Ashgabat
daily news and analysis in Turkish English and Turkmen 

විකිපීඩියා ආසියානු මාසය 2015
ටර්ක්මෙනිස්තානය
මධ්‍යම ආසියානු රටවල්
ඖෂධීය පැලෑටියකි
පොදු වහරේ කුප්පමේනියා () නම් වන මෙම පැළෑටිය කමනීය සහ අරිට්ට මන්ජරී යන නම් වලින් ද හැඳින්වේ
මෙම මෙම ශාකය බළලුන්ගේ ප්‍රියතම ආහාරයකි
මෙහි උද්භිද විද්‍යාත්මක නාමය Acalypha indica වේ
වියලි දේශගුණය සහිත කලාපවල වැඩි වශයෙන් දැකිය හැකි අතර ඉතා ඉහල ගුණ සහිත ඔසුවකි
කොලපාට මල් හටගන්නා කුප්පමේනියා ඒක ලිංගික ශාකයකි
ප්රමාංගි හා ජයාංගි පුෂ්ප දෙවර්ගයම එකම ගසක දැකිය හැකී එමෙන්ම වසර පුරාවටම මල් හටගනී
මෙහි අඩංගු පෝෂ්ය පදාර්තයන් නම් ප්රෝටීන් , කාබෝහයිඩ්රේට් , කැල්සියම් , මේදය , තන්තු , පොස්පරස් , යකඩ , විටමින් C ප්‍රධාන වෙයි
ඔසු පිණිස නම් මුත්‍රාශයේ රෝග , චර්ම රෝග , මලබද්ධය , ස්නායු පද්තිධයේ රෝග , කැස්ස , ඇදුම , උණ , දතේ කැක්කුම , කනේ කැක්කුම , ඉරුවාරදය , සන්දි ඉදිමීම , සෙම් ගෙඩි , පණු රෝග , වාත රෝග , පිලිස්සුම් තුවාල , නින්ද නොයෑම ආදී රෝග ගණනාවකට කුප්පමේනියා ශාකයෙන් සුවය ලබාගත හැක
ආශ්‍රිත
 බළලා

මූලාශ්‍ර

භාහිර සබැඳි
උතුරු සයිප්‍රසය (), නිල වශයෙන් උතුරු සයිප්‍රසයේ තුර්කි ජනරජය (TRNC
) ලෙස හැඳින්වෙන්නේ සයිප්‍රස දිවයිනේ ඊසාන දිග කොටසේ පිහිටි ස්වයං ප්‍රකාශිත රාජ්‍යයක් වේ
එය පිළිගනු ලබන්නේ තුර්කිය විසින් පමණි
උතුරු සයිප්‍රසය, සයිප්‍රස් ජනරජයේ කොටසක් විය යුතු බවට අන්තර්ජාතික ප්‍රජාව විසින් සළකනු ලබයි
උතුරු සයිප්‍රසය ඊසානදිගින් කර්පාස් අර්ධද්වීපයේ කෙළවරේ සිට මොර්ෆියු බොක්ක, කොර්මකයිටිස් තුඩුව සහ බටහිරින් කොකිනාව තෙක් විහිදී පවතී
එහි වඩාත් දකුණින්ම පිහිටා ඇත්තේ ලොව්රව්ජිනා ගම්මානය යි
එක්සත් ජාතීන්ගේ පාලනය යටතේ පවතින ප්‍රේරක කලාපයක් උතුරු සයිප්‍රසය හා සයිප්‍රස දිවයිනේ ඉතිරි ප්‍රදේශය අතරමැදින් විහිදී පවතින අතර එමගින් දිවයිනේ විශාලතම නගරය වන නිකොසියාව බෙදීමකට ලක් කරයි
රාජ්‍යයන් දෙකෙහිම අගනගරය වන්නේ නිකොසියාව යි
දිවයින, ග්‍රීසිය වෙතට අත්පත් කරගැනීමේ වෑයමක් ලෙස 1974 දී සිදු වූ කුමන්ත්‍රණයක්, සයිප්‍රසය වෙත තුර්කි ආක්‍රමණයක් සිදු වීමට මග පාදන ලදී
මේ නිසා බොහෝ ග්‍රීක-සයිප්‍රස වැසියන් උතුරින් නෙරපාහැරීම, දකුණින් තුර්කි-සයිප්‍රස වැසියන් සම්ප්‍රාප්ත වීම සහ 1983 දී උතුරෙහි ස්වාධීනත්වය පිළිබඳ ඒකපාර්ශ්විකව ප්‍රකාශයට තුඩුදෙමින් දිවයින කොටස්වලට බෙදීයාම වැනි සිදුවීම් ප්‍රතිඵල විය
අන්තර්ජාතික පිළිගැනීම ඉතා මඳ බැවින් උතුරු සයිප්‍රසය ආර්ථික, දේශපාලනික සහ හමුදාමය සහාය සඳහා තුර්කිය මත විශාල වශයෙන් යැපේ
සයිප්‍රස අර්බුදයට විසඳුමක් සෙවීමට දරණ ලද වෑයම් අසාර්ථක වී ඇත
තුර්කි හමුදාව උතුරු සයිප්‍රසය තුළ විශාල බලයක් හිමිකරගෙන සිටී. එහි පැවැත්ම TRNC රජය විසින් අනුමත කර සහයෝගය ලබාදෙන නමුත් සයිප්‍රස ජනරජය සහ අන්තර්ජාතික ප්‍රජාව විසින් එය බලෙන් අත්පත් කර ගැනීමක් ලෙස සළකනු ලබන අතර එක්සත් ජාතීන්ගේ ආරක්ෂක මණ්ඩලයේ යෝජනාවලීන් කිහිපයකදීම එහි පැවැත්ම හෙළාදකිනු ලැබ ඇත
විවිධ ආභාෂයන්ගෙන් පෝෂණය වූ සංස්කෘතිකමය උරුමයක් සහ සේවා අංශයේ ආධිපත්‍යයට නතු වූ ආර්ථිකයක් සහිත උතුරු සයිප්‍රසය, අර්ධ-ජනාධිපති, ප්‍රජාතන්ත්‍රවාදී ජනරජයක් වේ
2000 සහ 2010 කාල වකවානු වලදී, 2000 කාලයේදී පැවතියාට වඩා තෙගුණයක ඒක පුද්ගල දළ දේශීය නිෂ්පාදනයක් සමඟ ආර්ථිකය වර්ධනය වී ඇති නමුත් සයිප්‍රස් ජනරජය විසින් උතුරු සයිප්‍රසයේ වරායයන් නිළ වශයෙන් වසා දැමීම නිසා පැවැත්වෙන අන්තර්ජාතික සම්බාධකයක් මගින් එය රඳවාගෙන සිටිනු ලබයි
පැහැදිලිව වෙනස් දේශීය භාෂාවක් භාවිතයේ තිබුණ ද නිළ භාෂාව වන්නේ තුර්කි භාෂාවයි. ආගමික ආකල්ප, මධ්‍යස්ථ හා ලෞකික වන අතර ජනගහණයෙන් අති මහත් බහුතරය සුන්නි මුස්ලිම්වරුන් වෙයි
ආශ්‍රිත

බාහිර සබැඳි
 නිළ
 උතුරු සයිප්‍රස තුර්කි ජනරජයේ රිපබ්ලිකන් සභාව (පාර්ලිමේන්තුව)
 ජනාධිපති, උතුරු සයිප්‍රසයේ තුර්කි ජනරජය
 අන්කාරා හි ටී.ආර්.එන්.සී තානාපති කාර්යාලය 
 ටී.ආර්.එන්.සී මහ බැංකුව

 වෙනත්
 සම්බාධක
, උතුරු සයිප්‍රසයේ ජනගහනය මත පනවා ඇති සමස්ත ආර්ථික සම්බාධක වලට එරෙහිව ලාභ නොලබන සංගමයේ ව්‍යාපෘති අඩවිය
ATCA පුවත්, විදේශ රටවල තුර්කි සයිප්රසයේ සංගමය 
 උතුරු සයිප්‍රසයේ මුල් පිටුව
 "ඉස්ලාමීය සම්මේලන පාර්ලිමේන්තු ටී.ආර්.එන්.සී 'සයිප්රස් තුර්කි රාජ්‍ය'" ජේ.ඩබ්ලිව්.ටී 
 සයිප්‍රසයේ යුරෝපීය විසඳුම සඳහා ජාත්‍යාන්තර විශේෂඥ කමිටුවේ අඩවිය
 සයිප්‍රසයේ එක්සත් රාජධානි පාර්ලිමේන්තු කණ්ඩායමේ අඩවිය 
 බී.බී.සී විසින් නිකුත් කළ සයිප්‍රස් කාල රේඛාව
 තුර්කි ඇමරිකානු සමිති සභාව
 ඕස්ට්‍රේලියාවේ තුර්කි සයිප්‍රසය - ඓතිහාසික පොත්
 සයිප්‍රස් තුර්කි ප්‍රජාව සදහා යුරෝපා සංගමය කාර්ය බලකාය

ආසියාව
විකිපීඩියා ආසියානු මාසය 2015
බටහිර ආසියානු රටවල්
බටහිර ආසියාව
හෝ චි මින් නගරය (වියට්නාම භාෂාව
තාන් පෝ හෝ චි මින්හ්
), හෙවත් සයිගොන් (, ) යනු වියට්නාමයේ විශාලතම නගරයයි
සයිගොන් යනු එහි පෙර නාමය වන අතර අදටද සමහර අවස්තාවන්දී නිල නොවන වශයෙන් එම නාමය භාවිත කරයි
එය අතීතයේදී ප්‍රේ නොකෝර් ලෙසද හඳුන්වනු ලැබූ අතර, එය 17 වන සියවසේදී වියට්නාමයට ඈඳා ගන්නා තුරුම ඛේමර් අධිරාජ්‍යයට අයත් තොටුපලක් විය
කොචින්චිනා ප්‍රංශ කොලොනියේ අගනුවර වූයේද මෙම නගරයයි
එය එවකට සයිගොන් නමින් හැඳින්විණි
පසුව 1955-1975 කාලයේදී දකුණු වියට්නාමයේ අගනුවර ලෙසද සයිගොන් නගරය යොදා ගැනිණි
1976 ජූලි 2 වෙනිදා තදාසන්න ගියා දින් පළාත සමග ඒකාබද්ධ කල සයිගොන් නගරය, එතැන් සිට හෝ චි මින් සිහිවනු පිණිස හෝ චි මින් නගරය ලෙස නම් කරන ලදී
හෝ චි මින් නගරයේ නගර සභා සීමාව තුල සහ තු දවු මොට්, දී අන්, බියෙන් හොවා වැනි අවට උප නගර හා එකට ගත්විට එහි ජනගහනය මිලියන 9 ඉක්මවා යන අතර එය වියට්නාමයේ වඩාත් ජනාකීර්ණම ප්‍රදේශයයි
2025 වන විට නගරයේ ජනගහනය මිලියන 13.9 දක්වා ඉහල යනු ඇති අපේක්ෂා කෙරේ
ගිනිකොනදිග වියට්නාමය තුල බොහෝ ප්‍රදේශ, ටියෙන් ගියෑන් පළාත සහ ලෝන්ග් ඇන් පළාත යන ප්‍රදේශ එක්කොට  විශාල නාගරික ප්‍රදේශයක් ගොඩනැගීමට දැනට සැලසුම් කර ඇති අතර, 2020 වන විට වැඩ නිම වන එහි මිලියන 20ක පමණ ජනගහනයක් සිටිනු ඇති අපේක්ෂා කෙරේ
හෝ චි මින් නගරය, මර්සර් මානව සම්පත් උපදේශක සේවය, ඉකොනොමිස්ට් බුද්ධි අංශය සහ ඊසීඒ ඉන්ටනැෂනල් යන සංවිධාන වලට අනුව ප්‍රවාසික සේවානියුක්තිකයින් සඳහා වඩාත් වටිනාකමකින් යුතු නගර ලයිස්තුවේ 132 වන ස්ථානය හිමිකරගෙන සිටී.

නාමය

ඉතිහාසය පුරා හෝ චි මින් නගරය විවිධ නාමයන්ගෙන් හඳුන්වා ඇත
ඊට හේතු වී ඇත්තේ විවිධ කාල වලදී විවිධ ජාතීන්, සංකෘතීන්, දේශපාලන කණ්ඩායම් යන ඒවාට අයත් පිරිස් එහි පදිංචි වීමයි
1690 දී මෙකොන් ඩෙල්ටාව සහ ඒ අවට වියට්නාම පරිපාලනමය ඒකක පිහිටුවීම සඳහා හියුහි ගුයෙන් පාලකයන් විසින් ගුයෙන් හූ චාන් නමැති ප්‍රභූවරයා මෙම ප්‍රදේශයට එවන ලදී
පසුව එහි පාලනය වියට්නාම පාලනයට නතු වූ අතර, එම අවස්තාවේදී එයට ගියා දින්හ් යන නිල නාමය ලබා දෙන ලදී
1860 දශකයේදී කොචින්චිනා නමැති ප්‍රංශ කොලොනිය පිහිටවන තුරුම එම නම පැවතිනි
ප්‍රංශ ආක්‍රමනිකයින් විසින් මෙම නමම සයිගොන් ලෙස පහසුව පිණිස වෙනස් කරගන්නා ලදී
සයිගොන් යනු ගියා දින්හ් නමෙහිම බටහිරකරණය වූ එක් භාවිත ආකාරයකි
කෙසේවෙතත් 1891 වනතුරුම වියට්නාම සිතියම් වල නගරය දැක්වුණේ 嘉 定 ලෙසය
1975 වසරේදී නගරය කොමියුනිස්ට් පාලනයට නතු වූ වහාම, ප්‍රාදේශීය රජය විසින්, උතුරු වියට්නාමයේ හිටපු නායක හෝ චි මින් නමින් එය නම් කරන ලදී
නමුත් අදටත් නගරයේ නිල නොවන නාමය වන සයිගොන් නාමය එදිනෙදා කතාබහේදී දේශීය මෙන්ම විදේශීය (විශේෂයෙන්ම විදේශගත වියට්නාම ඩයස්පෝරාව විසින්) වශයෙන්ද භාවිත වේ
හෝ චි මින් නගරයේ, 1 වන දිස්ත්‍රික්කය හැඳින්වීමටද සයි ගොන් යන නම බොහෝවිට යොදා ගැනේ
ආශ්‍රිත 

ආසියාව
විකිපීඩියා ආසියානු මාසය 2015
නිල්ගිරි ජෛවගෝල රක්ෂිතය  යනු දකුණු ඉන්දියාවේ බටහිර ඝාට්ස් හී නිල්ගිරි කඳු පන්තිය ආශ්‍රිතව පිහිටි අන්තර්ජාතික ජෛවගෝල රක්ෂිතයක් වේ
මෙම රක්ෂිතය 2012 වර්ෂයේදී යුනෙස්කෝව විසින් ලෝක උරුම අඩවියක් ලෙස ප්‍රකාශයට පත් කොට තිබේ
මදුමලෙයි, මුකුර්ති, වයනාද් සහ බන්ඩිපුර් යන ජාතික උද්‍යානද මෙම රක්ෂිතයට ඇතුලත්ය
මිනිසා සහ ජෛවගෝල වැඩසටහන යටතේ යුනෙස්කෝව විසින් වර්ග කිලෝමීටර 5000ක් පමණ වූ නිල්ගිරි කඳු පන්තියට අයත් මනස්කාන්ත පරිසර පද්ධතිය හා එහි අවට පරිසරය, 1986 වර්ෂයේ සැප්තැම්බරයේදී, ජෛවගෝල රක්ෂිතයක් ලෙස නම් කරන ලදී
නිල්ගිරි ජෛවගෝල රක්ෂිතය ඉන්දියාවේ ප්‍රථම ජෛවගෝල රක්ෂිතය හා ශාක සහ සත්ව සංහතිය අතින් පොහොසත් ප්‍රමුඛතම පාරිසරික උරුමයක් ලෙස සැළකේ.

පිහිටීම
මෙම රක්ෂිතය වර්ග කිලෝමීටර 5,520ක පමණ භූමි වපසරියකින් සමන්විත වන අතර, රක්ෂිතයේ පැතිරීම තමිල් නාඩුව (2537.6 km²), කර්ණාටක (1527.4 km²) හා කේරල (1455.4 km²) යන ප්‍රාන්ත දක්වාද විහිදී පවතී
නිල්ගිරි සානුව සම්පූර්ණ වශයෙන් ආවරණය කරන රක්ෂිතය උතුරු අක්ෂාංශ 1050′ - 1216′ අතර හා නැගෙනහිර දේෂාංශ 7600′ - 7715′ අතර පිහිටා තිබේ
රක්ෂිතය ඝාට්ස් බටහිර බෑවුම්හී නිවර්තන හා උපනිවර්තන තෙත් වනාන්තර වල සිට නැගෙනහිර බෑවුම්හී නිවර්තන හා උපනිවර්තන වියලි වනාන්තර තෙක් පැතිර පවතී
වාර්ෂික වර්ෂාපතනය මිමි 500 ත් 7000 අතර විචලනය වේ
නිරිතදිග ඝාට්ස් තෙත් පතනශිලී වනාන්තරය,  නිරිතදිග ඝාට්ස් කඳුකර වැසි වනාන්තරය හා දකුණු ඩෙකෑන්සානු වියළි පතනශීළි වනාන්තරය යන ප්‍රධාන පරිසර කලාප තුනකින් මෙම රක්ෂිතය සමන්විත වේ
සත්ව හා ශාක සංහතිය
ක්ෂීරපායී විශේෂ 100 කට වැඩි ප්‍රමාණයක්, පක්ෂි විශේෂ 350 ක්, උරග විශේෂ 80 ක්, මතස්‍ය විශේෂ 39 ක්, උභය ජීවී විශේෂ 31 හා සමනල විශේෂ 316 ක් පමණ මෙහි සත්ව සංහතියට අයක් වේ
ශාක විවිධත්වය අතින් නිල්ගිරි රක්ෂිතය ඉතා ඉහල මට්ටමක පවතී
විශේෂ 3,300 ක පමණ සපුෂ්ප ශාක ප්‍රමාණයක් මෙහි දැකගත හැකිවන අතර ඉන් විශේෂ 132ක් මෙම රක්ෂිතයට පමණක් ආවේණික වේ
80% ක පමණ සපුෂ්ප ශාක ප්‍රමාණයක් බටහිර ඝාට්ස් ප්‍රදේශයෙන් වාර්ථා වේ
උද්‍යාන
නිල්ගිරි රක්ෂිතයට අයත් උද්‍යාන කිහිපයකි
බන්ඩිපුර් ජාතික උද්‍යානය, කර්ණාටක
 මදුමලෙයි අභය භූමිය, තමිල් නාඩුව
 මුකුර්ති ජාතික උද්‍යානය, තමිල් නාඩුව
 සත්‍යමංගලම් අභය භූමිය, තමිල් නාඩුව
 නගාර්හෝල් ජාතික උද්‍යානය, කර්ණාටක
 සයිලන්ට් වැලී ජාතික උද්‍යානය, කේරල
 වයනාද් අභය භූමිය, කේරල

මූලාශ්‍ර

ඉන්දියාව
ආසියාව
විකිපීඩියා ආසියානු මාසය 2015
ලෝක උරුම
ලෝක උරුම අඩවි
වනාන්තර
සරච්චන්ද්‍ර එළිමහන් රංග පීඨය හෙවත් වළ යනු පේරාදෙණිය‍ විශ්වවිද්‍යාලය තුල පිහිටා ඇති රඟහළකි
ආශ්‍රිත
 එදිරිවීර සරච්චන්ද්‍ර
 පේරාදෙණිය‍ විශ්වවිද්‍යාලය තුල පිහිටා ඇති මෙම එලිමහන් රංග පීඨය ඉහළ සිට පහළ රඟ දක්වන නාට්‍ය ආදිය බලා රස විදිය හැකි ස්ථානයයකි,

මුලාශ්‍ර

පේරාදෙණිය‍ විශ්වවිද්‍යාලය
ටෙල් අවිව්-යාෆො (, , ) හෝ ටෙල් අවිව් (, , ) ලෙස හැඳින්වෙන්නේ, ජෙරුසලෙමට අනතුරුව ඊශ්‍රායලයේ දෙවන විශාලතම ජනගහනයක් සහිත නගරය යි
ක භූමි ප්‍රමාණයක් සහිත මෙම නගරයෙහි 426,138ක ජනතාවක් වාසය කරයි
ගුෂ් ඩැන් ලෙසද හැඳින්වෙන ටෙල් අවිව් අගනුවර කලාපයෙහි කොටසක් සෑදෙන්නේ මෙම ටෙල් අවිව් නගරයෙන් වන අතර එය ඊශ්‍රායලයේ විශාලතම පරිපාලන ප්‍රදේශය යි
එහි ජනගහනය 3,464,100 ක් වන අත‍ර එය රටෙහි මුළු ජනගහනයෙන් 42% කි
එම පරිපාලන කලාපයෙහි විශාලතම සහ වඩාත්ම ජනාකීර්ණ කොටස ටෙල් අවිව්-යාෆො වෙයි
නගරය පිහිටා ඇත්තේ බටහිර ඊශ්‍රායලයේ මධ්‍යදරණී වෙරළ සීමාවෙහි වන අතර රොන් හුල්ඩායිගේ ප්‍රධානිත්වයෙන් යුතු ටෙල් අවිව්-යාෆො නගර සභාව මගින් පාලනය කරනු ලබයි
බොහෝ විදේශ තානාපති කාර්යයාල ටෙල් අවිව් නගරයෙහි පිහිටා ඇත
ටෙල් අවිව් නගර වැසියන්ව හීබෲ භාෂාවෙන් පොදුවේ 
ටෙල් අවිවිම් ලෙස හඳුන්වනු ලබන අතර පිරිමියෙකු සඳහා ටෙල් අවිවි යනුවෙන් සහ ගැහැණියක සඳහා ටෙල් අවිවිට් යනුවෙන්ද ඒක වචන පද භාවිත වෙයි
යුදෙව් ප්‍රජාවන් විසින් ක්‍රි
ව. 1909  දී ජෆ්ෆා ( ) පුරාණ තොටුපළ නගරයට යාබදව ටෙල් අවිව් නගරය පිහිටුවන ලදී
යුදෙව් සරණාගතයින්ගේ සංක්‍රමණයවීම්  නිසා ටෙල් අවිව් නගරය ඉක්මනින්ම, එකළ වැඩිවශයෙන් අරාබි ජනයා සිටි ජෆ්ෆා නගරය ඉක්මවා වර්ධනය විය
1950 දී, එනම් ඊශ්‍රායල් ජනරජය පිහිටුවීමෙන් වසර දෙකකට පසුව ටෙල් අවිව් සහ ජෆ්ෆා තනි නගරසභාවක් යටතට ගෙන යන ලදී
ටෙල් අවිව්හි ධවල නගරය, 2003 දී යුනෙස්කෝ ලෝක ‍ උරුම අඩවියක් ලෙස ප්‍රකාශයට පත් කරන ලදී
ටෙල් අවිව් විශ්ව පුරවරයක් වන අතර ලොව 25 වන වඩාත් වැදගත් මූල්‍ය කේන්ද්‍රස්ථානය ද වෙයි
අබු ඩාබි වලට පසු මැදපෙරදිග නගර අතුරින් දෙවන විශාලතම ආර්ථිකයට හිමිකම් කියන්නේද ටෙල් අවිව් නගරය යි
අන්තර්ජාතික සංචාරකයන් මිලියනයකට අධික ප්‍රමාණයක් වාර්ෂිකව මෙහි පැමිණෙයි
සජීවී නිශා දිවි පැවැත්මක්, උද්‍යෝගිමත් වාතාවරණයක් සහ 24-පැය සංස්කෘතියක් පවතින බැවින් ටෙල් අවිව් නගරය "කිසිදා නොනිදන නගරය" සහ "සාද අගනුවර" යන අන්වර්ථ නාමවලින් ද හඳුන්වනු ලබයි
නිරුක්තිය
ටෙල් අවිව් යනු, නහුම් සුකොලොම් විසින් ජර්මන් බසින් හීබෲ භාෂාවට පරිවර්තනය කරන ලද  Altneuland (පැරණි නව භූමිය) නමැති කෘතියෙහි හීබෲ නාමය යි
සොකොලොව් එම නම නිර්මාණයේ දී ඊස්කීල් හී එන බැබිලෝනියාවට ආසන්න මෙසපොටේමියානු ප්‍රදේශයක් වන ටෙල් අබිබ් හි නම උපයෝගී කරගෙන තිබිණි
1910 දී නාම යෝජනා කිහිපයක් අතුරින් ටෙල් අවිව් නාමය තෝරා ගන්නා ලදී
පුරාණ යුදෙව් ජන්මභූමියෙහි පුනර්ජිවයක් යන අදහස කැටි කරගත් බැවින් එම නාමය වඩාත් පිළිගැනීමට ලක්විය
හීබෲ භාෂාවෙන් අවිව් යනු "වසන්තය" යි
එය  නව ජීවය සංකේතවත් කරයි
එමෙන්ම ටෙල් යනු එකක් මතින් එකක් ගොඩනැගුණු ශිෂ්ටාචාරවල ස්ථර ඒකරාශී වීමෙන් සෑදුණු, මිනිසා විසින් සාදන ලද ගොඩැල්ල යන්නයි
එමගින් පුරාණ බව සංකේතවත් කරයි
හීබෲ බසින් යාෆො හෙවත්, ජෆ්ෆා යන නාමයෙහි නිරුක්තිය පිළිබඳව විවිධ මත පවතී
ඇතැමුන් විශ්වාස කරන්නේ "ලස්සන" හෝ "සුන්දර" යන අරුත් ඇති හීබෲ වචන වන යාෆා හෝ යෝෆි මගින් එය ව්‍යුත්පන්න වූ බවයි. තවත් විශ්වාසයක් වන්නේ නෝවාගේ පුත්‍රයා වන ජාෆෙත් විසින් නගරය පිහිටුවණු ලැබූ බව සහ ඒ නිසාවෙන් ඔහුගේ නම අනුව යමින් නගරයට නම ලැබුණු බවයි.

ප්‍රවාහනය

පුළුල් පොදු ප්‍රවාහන ජාලයකින් සැපයුම ලබන ටෙල් අවිව්,  ප්‍රධාන ගමනාගමන කේන්ද්‍රස්ථානයක් වනඅතර  ජාතික ප්‍රවාහන ජාලයෙහි බොහෝ මාර්ග නගරය හරහා දිවෙයි
ආශ්‍රිත

ආශ්‍රිත ග්‍රන්ථ
 Michael Turner, Catherine Weill-Rochant, Geneviève Blondiau, Silvina Sosnovsky, Philippe Brandeis, Sur les traces du modernisme, Tel-Aviv-Hafa-Jrusalem, CIVA (ed
), Bruxelles 2004. (Hebrew and French)
 Catherine Weill-Rochant, L'Atlas de Tel-Aviv 1908–2008, Paris, CNRS Editions, 2008. (Historical maps and photos, French, soon in Hebrew and English)
 Catherine Weill-Rochant, Bauhaus " – Architektur in Tel-Aviv, L’architecture " Bauhaus "  Tel- Aviv, Rita Gans (d
), Zürich, Yad Yearim, 2008. (German and French)
 Catherine Weill-Rochant, 'The Tel-Aviv School
a constrained rationalism', DOCOMOMO journal (Documentation and conservation of buildings, sites and neighbourhoods of the modern movement), April 2009.
 And
Catherine Weill-Rochant, Le travail de Patrick Geddes  Tel-Aviv, un plan d'ombre et de lumière, Saarbrücken, ةditions Universitaires Europennes, May 2010.
 Jochen Visscher (ed
Tel Aviv The White City, Photographs by Stefan Boness, JOVIS Verlag Berlin 2012, ISBN 978-3-939633-75-4

බාහිර සබැඳි

 The official Tel Aviv municipality website 
 The official Tel Aviv municipality website 
 The official Tel Aviv municipality website 
 The History of Tel Aviv 
 visit-tlv
com - Tel Aviv-Jaffa Tourism Site
 The Tel Aviv Foundation
 Tel Aviv bus map

 
1909 establishments in the Ottoman Empire
Populated places established in 1909
Cities in Israel
Cities in Tel Aviv District
Jewish villages in the Ottoman Empire
Mediterranean port cities and towns in Israel
ඊශ්‍රායලය
ලෝක උරුම අඩවි
ලෝක උරුම
ආසියාව
විකිපීඩියා ආසියානු මාසය 2015
ජොං ජෝ රජු (1752 ඔක්තෝම්බර් 28 - 1800 අගෝස්තු 18) කොරියාවේ ජෝසුන් රාජ වංශයේ 22වන පාලකයා (රාජ
1776-1800) වේ
එතුමා විසින් කොරියානු රාජ්‍යය ප්‍රතිසංස්කරණය කිරීමට හා දියුණු කිරීමට විවිධ උත්සාහයන් ගන්නා ලදී
මෙතුමාට පෙර මෙතුමන්ගේ  මුත්තණුවන් වූ යොංජෝ රජු (රාජ
1724-1776) විසිනුත් මෙතුමාට පසුව මෙතුමන්ගේ පුත්‍ර සුන්ජෝ රජු (රාජ
1800-1834) විසිනුත් පාලනය ගෙන යන ලදී
ඇතැමුන්ට අනුව ජොංජෝ යනු ජෝසුන් රාජ වංශයේ සිටි සාර්ථක හා දූර දර්ශී පාලකයන්ගෙන් කෙනෙකි
එමෙන්ම ඔහුව අධිතක්සේරුවට ලක් කළ බව ද සඳහන් වේ
එසේම මෙතුමාගේ කාලයේ ජේජු දූපතේ සිටි ගිම් මන් දොක් නම් ව්‍යාපාරික කාන්තාවක් ගැනත් තොරතුරු සදහන් වී ඇත
මුල් දිවිය 
යි සන් ලෙස ඉපදුණු ඔහු කිරුළහිමි සදෝ කුමරු (සිය පියා වූ යොංජෝ රජු විසින් මැ මරණීය දණ්ඩනයට පමුණුවනු ලැබිණි) හා හ්යේග්යොං කුමරියගේ (හ්යේග්යොං ආර්ය්‍යාවගේ මතක සටහන් නමින් තමාගේ හා තම අවාසනාවන්ත කිරුළහිමි කුමරු ගැන සඳහන් කරමින් ස්වයංචරිතාපදානයක් ලියූ) පුත්‍රයා වේ
හ්යේග්යොං ආර්ය්‍යාවගේ මතක සටහන් යනු යොංජෝ රජුගේ (ඇගේ මාමණ්ඩිය), ජොංජෝ රජුගේ (ඇගේ පුත්‍රයා) සහ සුන්ජෝ රජුගේ (ඇගේ මුණුපුරා) රාජ්‍ය පාලන සමයන්හි සිදු වූ දේශපාලන සංසිද්ධි පිළිබඳ ඓතිහාසික තොරතුරු සපයන වැදගත් මූලාශ්‍රයකි
ඔහු කිරුළ හිමි කුමරුව සිටිය දී ඔහුට හොං ගුක්-යොං (홍국영, 洪國榮) නම් විප්ලවකාරී දේශපාලකයාව හමු විණි
මුල ඔහු දී ජොංජෝගේ සිංහාසනාරූඪයට සහ රජුගේ බලය වර්ධනය කිරීමට දැඩි පරිශ්‍රමයක් ගත්ත ද ඔහුගේ බල ලෝභීත්වය නිසා ඔහුව පිටුවහල් කරනු ලැබිණි
ජොංජෝ රජු තම පාලන කාලයෙන් වැඩි කොටසක් වැය කළේ තම පියාගේ නාමය පාරිශුද්ධ කිරීමට වෙහෙසෙමිනි
එමෙන්ම, ඔහු රාජ සභාව තම පියාගේ සොහොනට ආසන්නව පිහිටි සූවොන් වෙත ගෙන ගියේ යැ
ඔහු විසින් එහි තම පියාගේ සොහොන් ගැබ ආරක්ෂා කිරීමට  හ්වාංසොං මහා බලකොටුව ඉදි කරවන ලදී
එය වර්තමානයේ දී UNESCO ලෝක උරුම ස්ථානයකි
සිංහාසනාරූඪය 
ජොංජෝ රාජ්‍ය සමයට පෙර යුගය ඔහුගේ පියාවූ සදෝ කුමරුන්ව තමන්ගේ ම මුත්තණුවන් වූ යොංජෝ රජු විසින් රාජකීය තීන්දු ප්‍රකාශයක් මඟින් මරණයට පමුණුවනු ලැබීම නිසා යම් කැළඹිළි සහිත බවක් පෙන්වී යැ
එම මරණීය දණ්ඩනය සඳහා පුළුල් බලපෑමක් කරන ලද්දේ කිරුළහිමි කුමරුට එරෙහි වූ දේශපාලකයන් විසිනි
යොංජෝ රජුගේ මරණයෙන් පසු යි සන් කුමරු ජොංජෝ ලෙස කිරුළු පළන් දිනයේ දී ඔහු රාජාසන මණ්ඩපයෙහි වූ සිහසුන මත හිඳ ගෙන සියළු දෙනා දෙස බලා “මම දිවංගත කිරුළහිමි සදෝ කුමරුන්ගේ පුත්‍රයා වෙමි
” යි ප්‍රකාශ කළේ යැ
මෙම දෘඪ ප්‍රකාශනයෙන් තම පියාගේ මරණයට සම්බන්ධ වූ සියළුම දේශපාලකයෝ බියෙන් තැති ගත් හ
සිංහාසනාරූඪයත් සමඟම ඔහු විසින් රාජකීය තීන්දු ප්‍රකාශයක් මඟින් තම පියාණන් පෙර සිටි රජතුමා යැයි සලකමින් මෑණියන් වන හ්යේග්යොං කුමරියව මව්බිසව තනතුරෙහි පිහිටුවන ලදී
මෙලෙස  කිරුළහිමි සදෝ කුමරුගේ වැන්දඹුව ලෙස ඇය මව්බිසව බවට පත් විය
එතැන් පටන් ජොංජෝ රජතුමා විවිධ ව්‍යාකූල තත්ත්වයන්ට මුහුණ දුන් අතර ඒ සියල්ල හොං ගුක්-යොං  සමඟ එක්ව මැඩ පවත්වන ලදී
පුනරුදය 
ජොංජෝ රජතුමා ජෝසුන් රාජ වංශ සමය තුළ නව පුනරුදයකට නායකත්වය දුන්නේ ය
එහෙත් පෙර සිටි යොංජෝ රජුගේ ප්‍රතිපත්තිය වූ තංප්යොං නීතිය අඛණ්ඩව ගෙන යමින් එම පුනරුදය මුල දී නවතන ලදී
ජාතියේ අභිවෘද්ධිය පතා ඔහු සමස්ථ රාජ්‍යයේ මැ දේශපාලනය මෙහෙයව්වේ යැ
මුළු රාජ්‍ය පාලන කාලය පුරා ම ඔහු විවිධ ප්‍රතිසංස්කරණ හඳුන්වා දුන්නේ යැ
ඒ අතුරින් ක්‍යුජංගක් (규장각) නමින් රාජකීය පුස්තකාලයක් ඇරඹීම කැපී පෙනේ
ක්‍යුජංගක්වල මූලික අරමුණ වූයේ සංස්කෘතිය, අධ්‍යාපනය හා ජෝසුන්හි දේශපාලන ව්‍යුහය වැඩි දියුණු කිරීම සහ රාජධානිය කර ගෙන යාමට අවශ්‍ය අතිදක්ෂ නිළධාරීන් බඳවා ගැනීම යැ
ජොංජෝ, සමාජ තත්ත්වය නිසා කොන් වී සිටි සියල්ලන්ටම රජයේ තනතුරු ලැබීමේ අවස්ථාව ලබා දීම වැනි ඉතා දැඩි නව සමාජ විපර්යාසයන් වෙනුවෙන් පෙරමුණ ගත්තේ යැ
ජොංජෝට විශාල සිල්හක් විද්වතුන් පිරිසකගේ සහය හිමි වියැ
එම විද්වතුන් අතර මූලිකත්වය ජොං යක්-යොං, යූ ද්‍යොක්-ගොං, පක් ජි-වොන් සහ පාක් ජෙ-ගා යන අය විසින් උසුලන ලදී
මෙතුමාගේ පාලන කාලය තුළ ජෝසුන්හි ජනප්‍රිය සංස්කෘතියේ ද විශාල සංවර්ධනයක් ඇති විය
අභාවය 
ජොංජෝ රජු, ජෝසුන්හි ඔහුගේ කීර්තිමත් දේශපාලන තත්ත්වයට අමතරව ඔහු ඉතා නවීන අදහස් වලින් යුක්ත පුද්ගලයෙකු ලෙස ද කැපී පෙනේ
1800 දී එනම් වයස අවුරුදු 48 දී, අබිරහස් වටපිටාවක් තුළ ඔහු එක් වරම අභාවප්‍රාප්ත විය
ඔහුට තම ජීවිත කාලය පුරාම බලාපොරොත්තුවෙන් සිටි අරමුණු පවා දැක ගැනීමට නො හැකි විය
එහෙත් පසුව ඔහුගේ පුත්‍රයා වූ සුන්ජෝ විසින් එම අභිලාෂයන් ඉටු කරන ලදී
රජුගේ මෙම අභිරහස් මරණය පිළිබඳව ලියැවුණු පොත් ගණනාවක් ඇතිමුත් එවායේ තිබෙන මරණයට හේතුව අදටත් සමපේක්ෂණයක් (අනුමානයක්) පමණි
ඔහුගේ දේහය හ්වාසොං හි ගොල්ල්‍යොං (건릉, 健陵) රාජකීය සොහොනෙහි තම භාර්යාව වූ හ්යෝයී අගබිසව භූමදානය කළ ස්ථානය අසළ භූමදානය කරන ලදී
පවුල 

පියා
කිරුළහිමි සදෝ කුමරු (사도세자, 1735–1762)ඔහුට "ජංජෝ" (장조) යන මරණාපර විරුද නාමය දෙන ලදී
මව
පූංසන් හොං පෙළපතේ හොංග්යොං අගබිසව (헌경왕후 홍씨, 1735–1815)
 භාර්යාවන් සහ දරුවන්
චොංපුං ගිම් පෙළපතේ හ්යෝයී අගබිසව (효의왕후 김씨, 1753–1821)
ප්යොංසන් හොං පෙළපතේ වොන් බින් රාජකීය වංශවත් උපබිසව (원빈 홍씨, 1766–1779)
සං ග්යේ කුමරු (상계군, 1770–1786)
ඇයගේ මරණින් පසුව හදාගත් පුත්‍රයායි
යුන් පෙළපතේ හ්වා බින් රාජකීය වංශවත් උපබිසව (화빈 윤씨, 1765–1824)
සොං‍ පෙළපතේ රාජකීය වංශවත් ඊ උපබිසව (의빈 성씨, 1753–1786) 
කිරුළහිමි මුන් හ්යෝ (문효세자, 1782–1786) කුමරු
බටහිරකරණයේ දී මොහුගේ නම මූන් හ්යෝ ලෙස ද උච්චාරනය කෙරේ
උපන් නම, යි හ්යාං කුමරුයි
නම් නොලද කුමරියක් (1784)
 නූපන් දරුවෙක් (1786)
මවගේ මරණයත් සමග ගර්භාෂය තුළම මියයන ලදී
බන්නම් පාක් පෙළපතේ රාජකීය වංශවත් සු උපබිසව (수빈 박씨, 1770–1822)
 රාජකීය කුමාර අනුප්‍රාප්තික වූ ද පසුව සුන්ජෝ ලෙස රජ පදවි ප්‍රාප්ත වූ ද යී ගොං  (왕세자,1790–1834) කුමරු
 සුක් සොන් (숙선옹주, 1793–1836) කුමරිය-හොං හ්යොන්-ජුගේ බිරිද හා එක්ව කක්දුගි  නිර්මාණය කළේ ඇයයි
සම්පූර්ණ මරණාපර නාමය 
කොරියාවේ මහා ජොංජෝ ග්යොංචොන් ම්යොංදෝ හොංදොක් හ්යෝන්මෝ මුන්සොං මුර්යෝල් සොංගින් ජංහ්යෝ රජ
정조경천명도홍덕현모문성무렬성인장효대왕
正祖敬天明道洪德顯謨文成武烈聖仁莊孝大王

මාධ්‍යයන්හී දී නිරූපණය කළ අය 
නූතන චිත්‍රපට සහ රූපවාහිනී නාට්‍යවල දී ජොංජෝ රජතුමාව නිරූපණය කළ අය අතර
කිම් යොං-ගුන් - 500 ඉයර්ස් ඔෆ් ජොසොන් ඩයිනාස්ටි
පා මුන් නම් 1989 රූපවාහිනී මාලානාට්‍යය
ජුං ජේ-ගොන් – හොං ගුක්-යොං නම් ජොංජෝගේ දකුණත බදු වූ හොං ගුක්-යොං පිළිබදව වූ 2001 රූපවාහිනී මාලානාට්‍යය 
ලී සො-ජින් – මූලිකව ජොංජෝගේ  ජීවිත කථාව සහ උයි බිසව සමග පැවති සම්බන්ධය අළලා ප්‍රබන්ධ කළ යි සන් නම් 2007 රූපවාහිනී මාලානාට්‍යය
ආන් නේ-සං – කන්ස්පිරසි ඉන් ද කෝර්ට් (සෝල්'ස් සෑඩ් සෝන්ග් ලෙස ද හදුන්වයි) නම්රජු සහ ඔහුවටා සිටි ගතානුගතික ඇමතීන්වටා සිදු වූ කුමන්ත්‍රණයක් පිළිබද කියැවෙන 2007දී විකාශය වූ අබිරහස් ත්‍රාසජනක රූපවාහිනීමාලානාට්‍යය
කිම් සං-ජූං –  එයිට් ඩේස්, ඇසැසිනේෂන් අටෙම්ට්ස් එගේන්ස්ට් කිං ජොංජෝ (එයිට් ඩේස් ලෙස සරලව හදුන්වයි) නම් 2007දී විකාශය වූ කේබල් රූපවාහිනී මාලානාට්‍යය
මෙමගින් ජොංජෝ රජු රාජ්‍යයේඅගනුවර පිහිටුවීමට සැලසුම් කළ හ්වාසොංහි වැඩ නිමකළ භූමිය වෙත කළ සංචාරයේ දී රජුවටා සිදු වූ අද්භූත සිදුවීම් මාලාවක් නිරූපණය වේ
බේ සු-බින් – පේන්ටර් ඔෆ් ද වින්ඩ් නම් 2008 රූපවාහිනී මාලානාට්‍යය
මෙමගින් ෂින් යුන්-බොක් සහ කිම් හොං-දෝ නම් ලී ජුං-ම්යුං විසින් එම නාමයෙන් ම ලියූ නවකතාවකින් උපුටාගත් සිත්තරුන් දෙදෙනෙකු පිළිබද කියැ වේ
හන් ම්යොං-ගෝ – පෝට්‍රේට් ඔෆ් අ බියුටි නම් 2008 චිත්‍රපටය
ලී ජුං-ම්යුං විසින් ලියන ලද '''පේන්ටර් ඔෆ් ද වින්ඩ් නවකථාව ඇසුරින් නිම විය
ජෝ සුං-හා – සංක්යුන්ක්වාන් ස්කැන්ඩල් නම් 2010 රූපවාහිනී මාලානාට්‍යය
මෙමගින් ජොංජෝගේ සමයේ කාන්තාවන්ට ඇතුළුවීමට අවසර නොතිබූ  සංක්යුංක්වාන් සරසවියට ඇතුළු වූ කාන්තාවක් පිළිබද කියැවේ
හොං ජොං-හ්යුන් –  වොරියර් බෙක් දොං-සූ නම් 20011දී විකාශය වූ රූපවාහිනී මාලානාට්‍යය
මෙමගින් ජොංජෝගේ පෞද්ගලික ආරක්ෂකයා වූ බෙක් දොං-සූ පිළිබද කියැ වේ
හ්යුන් බින් – ද ෆේටල් එන්කවුන්ටර් නම් 2014 චිත්‍රපටය
සෝ ජි-සබ් – ද ත්‍රෝන් නම් 2015 චිත්‍රපටය
The masquerade  චිත්‍රපටියේ රජු හා සමාන කවටයෙකු පිලිබද පුවත

පරපුර

</center>

මූලාශ්‍ර

බාහිර සබැදි 

හ්වාසොං බලකොටුව පිළිබද නිල‍ වෙබ්අඩවිය 

Commons category with local link same as on Wikidata
ජෝසුන් පාලකයින්
1752 උපත්
1800 මරණ
18වන සියවසේ කොරියානු පුද්ගලයන්
18වන සියවසේ ආසියාවේ රජවරුන්
ජොසන්හි ජොන්ග් ජෝ රජු
යුනෙස්කෝ සංවිධානය විසින් සිදුකරණ නවීන විද්‍යාත්මක අන්තර් ආණ‍්ඩු  වැඩසටහනකි
ව. 1971දී ආරම්භ කර ඇත
ජෙෙවගෝල රක්‍ෂිත
1 <small>Includes the Intercontinental Biosphere Reserve of the Mediterranean, shared between Morocco and Spain</small>
* Source - UNESCO, 2012
ඇරෝමැටිික කාබනික සංයෝගයකි
ප්‍රබල ප්‍රතිඔක්සිකාරකයකි
යොදාගැනීම්

ආහාර
ප්‍රතිඔක්සිකාරකයක් වන මෙය ආහාරයට ගන්නා එලවළු තෙල් සහ සත්ත‍ තෙල් වල ආහාර සංරක්‍ෂකයක් ලෙස යොදාගැනේ
මෙම සංයෝලය මගින් ආහාරයක රසයට හෝ සුවඳට බලපෑමක් එල්ල නොවේ
කාර්මික

සුරක්‍ෂිතබව සහ රෙගුලාසි
ග‍්ලූටතයෝන් යනු ශාකවල, සත්ත්‍වයින්ගේ, සහ දිලීරවලත් සමහර බැක්ටීරියා වලත් පවතින වැදගත් ප්‍රතිඔක්සිකාරකයකි
පෙප්ටයිඩ
ප්‍රතිඔක්සිකාරක
ශී ලංකාවේ දේශගුණික කලාප සිතියම
රතු මුහුද, අප්‍රිකා හා ආසියා මහාද්වීප අතර පිහිටි මුහුදු ප්‍රදේශයකි
මූලාශ්‍ර 

රතු මුහුද
සූවස් ඇළ අධිකාරිය (), සූවස් ඇළ මෙහෙයුම් හා නඩත්තු කටයුතු පවත්වාගෙන යන රජයට අයත් අධිකාරියකි
මුලාශ්‍ර 

සූවස් ඇළ
නිවැරදි නාමය Faxian (337 – c
422)  වන අතර Fa-hien ,Fa-hsien යන නාමයෙන්ද හදුන්වනු ලබන චීන ජාතික බෞද්ධ දේශාටක භික්ෂුවකි
කුං යනු ඔහුගේ ගිහි නාමයයි
පැවිදි වූ පසු පාහියන් නම වූ අතර ධර්මයේ බැබලීම යන්න එහි අරුතයි
උපසම්පදාවෙන් පසු විනය පිටකය සොයා වර්ෂ 15 තිස්සේ මධ්‍යම ආසියාවේ තුල රාජධානි 35 ක පමණ සංචාරය කල අතර ඉන්දියාවේදී සහ ලංකාවේදී සුත්‍ර සහ විනය පිටකයට අයත් ග්‍රන්ථ පිටපත් කරගෙන නැවතත් මුහුදු මාර්ග ඔස්සේ චීනයට ගියහ
එතුමන්ගේ  චාරිකා සටහන් වාර්තා   මගින් එවකට පැවතී මානව වංශ ක්‍රියාකාරකම්, භූගෝලීය සහ ඓතිහාසික ක්‍රියාකාරකම් ගෙනහැර පායි
(337 – c
422) was a Chinese Buddhist monk who travelled by foot from China to India, visiting many sacred Buddhist sites in what are now Xinjiang, Pakistan, India, Nepal, Bangladesh and Sri Lanka between 399-412 to acquire Buddhist texts
His journey is described in his important travelogue, A Record of Buddhist Kingdoms, Being an Account by the Chinese Monk Fa-Xian of his Travels in India and Ceylon in Search of the Buddhist Books of Discipline
Antiquated transliterations of his name include Fa-Hien and Fa-hsien
ජීවන චරිතය
පස්වන සියවසේ මුල් භාගයේදී ෆාහියන් ඉන්දියාවේ සංචාරය කළේය
ඔහු චීනයේ සිට අයිස් සහිත කාන්තාරය සහ රළු කඳුකරය හරහා ගමන් කළ බව කියනු ලැබේ
ඔහු වයඹ දෙසින් ඉන්දියාවට ඇතුළු වී පටලිපුත්‍රයට ළඟා විය
ඔහු බුද්ධාගමට පරිශුද්ධ වූ බෞද්ධ ග්‍රන්ථ සහ රූප නැවත රැගෙන ගියේය
ෆාහියන් ඉන්දියානු සංචාරය සිදු වූයේ දෙවන චන්ද්‍රගුප්ත පාලන සමයේදී ය
ගෞතම බුදුරජාණන් වහන්සේගේ (නූතන නේපාලයේ) උපන් ස්ථානය වන ලුම්බිණි වන්දනා චාරිකාව සඳහා ද ඔහු ප්‍රසිද්ධය
ෆැක්සියන් කියා සිටියේ ශ්‍රී ලංකාවේ මුල් වැසියන් යක්ෂයන් සහ මකරුන් බවයි.

ෆාහියන් චීනයට ආපසු යන විට, වසර දෙකක ලංකාවේ නැවතී සිටීමෙන් පසු, දරුණු කුණාටුවක් ඔහුගේ නැව දිවයිනකට, (බොහෝ විට ජාවා දූපත විය යුතුය) වෙත ගෙන ගියේය
එහි මාස පහකට පසු ෆැක්සියන් දකුණු චීනය සඳහා තවත් නැවක් රැගෙන ගියේය
එහෙත්, නැවතත්, එය කුණාටුවකට හසුවී ගසාගෙන ගිය අතර ලාඕ කන්ද අසල තොටුපොලකට ගොඩ බැස්සේය
මෙය උතුරු චීනයේ නූතන ෂැන්ඩොන්ග් පලාතේ කිංඩාඕ නගරයට කිලෝමීටර් 30 ක් (සැතපුම් 19) නැගෙනහිරින් වූ ප්‍රදේශයක් බව සැලකිය හැකිය
ඔහු තම ජීවිතයේ ඉතිරි කාලය ගත කළේ තමා එකතු කරගත් ශුද්ධ ලියවිලි පද පරිවර්තනය කිරීම හා සංස්කරණය කිරීමෙනි
ෆැක්සියන් සිය සංචාරයන් පිළිබඳ පොතක් ලියා ඇති අතර, එය මුල් බුදු දහම පිළිබඳ විස්තරයන්ගෙන් ද, සේද මාවත්වල රටවල් ගණනාවක භූගෝල විද්‍යාව හා ඉතිහාසය ද  ක්‍රි